Museot tarinallistavat ja pelillistävät |\nMuseot tarinallistavat ja pelillistävät\nMuseoliiton Tarinat peliin -hankkeessa museoita kouluttanut Anne Kalliomäki kertoo tarinallistamisesta ja Stooripuu-menetelmästään. Mitä ne voisivat tarjota museoiden tarinankerrontaan ja museoiden sisältöjen pelillistämiseen?\nTarinat Peliin -hanke on tarjonnut eväitä museoiden ja pelialan yhteistyöhön sekä keinoja siihen, miten museoala voisi paremmin hyödyntää pelillisyyttä. Yhtenä osana hanketta toteutettiin kevään 2018 aikana tarinallistamiseen eli tarinalähtöiseen palvelumuotoiluun liittyvät työpajat otsikolla ”Museon tarinat pelikokemuksen muotoon”. Toimin näissä pajoissa kouluttajana. Työskentelen tarinallistajana ja kouluttajana yritysten parissa, erityisesti matkailukentässä, mutta myös museot voivat hyötyä kehittämästäni tarinallistamisen menetelmästä.\nTarinapajoja järjestettiin yhteensä kolme. Asian äärelle kokoonnuttiin Oulussa, Kajaanissa ja Helsingissä. Pajoissa syntyi konkreettisia tarinan aihioita, joista löydettiin paljon mahdollisuuksia peliksi asti. Museoilla ongelmana ei selvästi ole sisältöjen puute, vaan niiden saattaminen riittävän kiinnostavaan ja koukuttavaan muotoon. Tässä tarinallistaminen ja pelillistäminen voivat olla avuksi.\nTarinatyöpaja Tekniikan museolla. Kuva: Tanja Salonen.\nErilaiset fiktiiviset tai todellisuudesta dramatisoidut hahmot (kuten tässä Aallon kylässä -mobiiloppaassa) voivat kuljettaa näyttelyvierasta tilanteesta toiseen esimerkiksi hahmojen välisellä dialogilla. Myös tarinan kerroksellisuutta voi hyödyntää. Ensin tarjotaan viihteellinen taso, jolla vieras saadaan kiinnostumaan aiheesta, ja sitten tuodaan mukaan muita tasoja, joissa tarina syvenee ja faktasisältö lisääntyy. Parhaimmillaan näyttelyt ovat vieraille merkityksellisiä kokonaisuuksia ja mieleen jääviä tarinamatkoja.\nMiten sitten löydämme ja tunnistamme ne tarinalliset sisällöt, joista voisi syntyä kiinnostava peli? Tarinat peliin -hankkeen tarinatyöpajoissa haimme Stooripuu-menetelmän avulla sellaisia tarinan aihioita, joilla voisimme lähestyä pelialaa. Lopuksi työstimme ensimmäisen version pelin tarinasta.\nMyös sinä voit lähteä hakemaan Stooripuun avulla tarinan aineksia vaikkapa peliin. Voit hakea ydintarinan aineksia näyttelylle, tapahtumalle, museokaupalle tai vaikka myös koko museon toiminnan tarinallistamista varten. Mitäpä jos johtaisimme koko museon toimintaa tarinalähtöisesti?\nLisää tietoa draamallisesta tarinankerronnasta löydät esimerkiksi tästä Elokuvantaju- oppimateriaalista. Ja jos tarinallistaminen alkoi kiinnostaa, löydät ilmaisen tarinallistamisen oppaan Tarinakoneen sivuilta.\nArtikkeli on ensimmäisen kerran julkaistu Museoliiton P.S. blogissa 23.8.2018.\nKirjoittaja on tarinallistamisen eli tarinalähtöisen strategisen muotoilun asiantuntija, kouluttaja ja tarinallistaja, joka on työskennellyt muun muassa Muumimuseon parissa. Hän on kirjoittanut Hopeasulka-palkinnolla palkitun kirjan Tarinallistaminen – palvelukokemuksen punainen lanka (Talentum 2014).


Julkaisut - Ruusu-Risti 1/2020..… | Ruusu-Risti - Totuudenetsijöiden seura - Ruusuristiläisyys, Kalevala, Egyptin mysteeriokoulut\nPääkirjoitus: Ruusu-Risti 1/2020\nTänä vuonna täyttää Ruusu-Risti 100 vuotta. Pääjuhla tulee olemaan varsinaisena syntymäpäivänä eli 14. marraskuuta 2020, johon ovat kaikki jäsenet ja ystävät kutsuttuja. Juhlavuoteen liittyy muitakin tapahtumia joista lehdessä tuonnempana.\nMitä kaikkea tuohon sataan vuoteen sisältyykään? Historiamme tärkein aika on ollut 1920-1934, jolloin perustajajohtajamme Pekka Ervast loi sen teosofis-ruusuristiläisen maailmankatsomuksen ja järjestömme rakenteen. Pekka Ervast (1875-1934) oli teosofisen liikkeen uranuurtaja ja alullepanija jo 1900-luvun alussa. Hän tahtoikin, että häntä pidettäisiin Helena Petrovna Blavatskyn ritarina, joka kantoi viirissään tämän värejä. Kun sitten Suomen Teosofinen Seura perustettiin 1907, tuli P.E:stä sen ylisihteeri aina vuoteen 1917. Kansainvälisen Teosofisen Seuran hajaannus oli alkanut heti H.P.B:n kuoleman jälkeen ja jatkui 1913 kun Rudolf Steiner erotettiin kannattajineen. Syynä oli Idän Tähti -liikkeen aiheuttamat erimielisyydet, jotka heijastuivat myös Suomeen. P.E. oli alusta lähtien keskittynyt teosofian ohella opetuksessaan esoteeriseen kristinuskoon. Hänen mukaansa todellinen kristinusko on Jeesuksen opetusten seuraamista. Jeesuksen opetukset ovat kiteytettynä Matteuksen evankeliumin Vuorisaarnassa ja sen viidessä käskyssä. Tässä hän yhtyi Leo Tolstoin opetuksiin. Hänen omat henkiset kokemukset ja tutkimukset tekivät hänestä kuitenkin omaperäisen salatieteilijän jolla oli oma sanoma sanottavana. Hän oli tavannut useat 1900-luvun merkittävät teosofit. Kun häneltä kysyttiin, onko hän besantilainen vai steinerilainen, niin hän sanoi olevansa ervastilainen. Jo 1914 häneltä ilmestyi Jeesuksen salakoulu, kirja, jossa hän liittää teosofisen gnosiksen kristinuskoon. Tällä linjalla hän jatkoi loppuun saakka ja keskittyi kristinuskon mysteereihin. Siitä on todistuksena hänen lukuisat kirjat aiheesta. Toinen merkittävä P.E:n alullepanema työ oli Kalevalan vanhan viisauden esille tuominen. Hänen Kalevalan avain on edelleenkin se perusteos joka osoittaa, että Kalevalan runojen takana on todellista tietäjien tietoa. Olivathan jo H.P.B. ja R.S. kiinnittäneet tähän huomiota. P.E. totesi, että jospa hänkin sanoisi jotain. Tämä on innoittanut ruusuristiläisiä jo sata vuotta jatkamaan ja tekemään löytöjä Kalevalan runoista. H.P.B. sanoi aikanaan, että ihmisten tulisi tutkia sitä uskontoa, jonka pariin on syntynyt ja myös paneutua kansansa muinaiseen viisauteen. Tätä ohjetta P.E. noudatti. Teosofia inspiroi monia kansamme kultakauden taiteilijoita ja vaikutti myös silloisen työväenliikkeen moniin idealisteihin. Onneksi tämä vaiettu asia on nyt alkanut saada julkista tunnustusta tutkijoiden myötä.\nKolmas asia jossa P.E. jatkoi H.P.B:n työtä, oli vapaamuurarius. Hunnuttomassa Isiksessä H.P.B. tuo esiin vapaamuurariuden olevan ilman teosofista tietoa helisevän vasken ja kilisevän kulkusen kaltainen. Syvempi tieto eli Sana oli kadonnut. P.E. oli perustamassa kansainvälistä Le Droit Humain yhteisvapaamuurariutta Suomeen 1920. Tässäkin työssä hän näki oman linjan varsin pian ja se johti sitten Ruusu-Ristin Vapaamuurariveljeskunnan itsenäistymiseen tuosta kansainvälisestä vapaamuurariudesta 1927. Työn suuntaviivat hän antoi julki kirjassaan Vapaamuurariuden Kadonnut sana (1925). Se on antanut meille sen sisäisen koulun perustan, jossa kuljetaan Kristuksen luo muiden uskontojen kautta. Hän näki, että uskontojen kautta on aina yritetty kasvattaa ihmiskuntaa. Hindulaisuudessa ja buddhalaisuudessa onkin säilynyt opetus jälleensyntymästä ja karmasta. Toki teosofia on täsmentänyt ja jalostanut nuo opetukset paljon selvemmiksi, kuin alkeellinen sielunvaellusoppi, jota edelleenkin itämailla opetetaan. Tunsin syvää myötähäpeää, kun eräs buddhalainen korkeasti oppinut munkki puhui ihmisen mahdollisuudesta syntyä eläimenä. Ajattelin silloin, että täällä on puhuttu jo yli sata vuotta teosofiaa, eikä tuollaista alkeellista opetusta kannattaisi enää täällä puhua. Itse asiassa se on loukkaus eläimiä kohtaan, jotka toteuttavat puhtaasti vain omaa luontoaan. Me voimme toki olla eläimellisiä himoinemme. Ihmiskunnan vapahtajaolennot ja suuret profeetat ovat kuitenkin aina alkuperäisten kirjoitusten mukaan pyrkineet ohjaamaan ihmiskuntaa hyvyyteen, puhtauteen ja totuudellisuuteen. Organisoidut uskonnot papistoineen ovat sitten aikain saatossa saattaneet himmentää tuon alkuperäisen opetuksen. Tämä on teosofinen kanta tähän asiaan ja siksi H.P.B. sanoi, että totuus on uskontoja korkeampi. Ruusuristiläinen näkemys taas perustuu siihen, että Jeesus Nasaretin kautta tuli Kristus, Sana, Poika, mitä nimeä nyt käytämme, julki ja täten syntyi Uusi Liitto Jumalan ja ihmiskunnan välillä. Meissä kaikissa on tuo ainutsyntyinen Jumalan Poika, Kristus, joka meidän on lopulta kirkastettava itsessämme. Ruusuristiläisyyden takana on Viisauden Mestareita, jotka edustavat Valkoisen Veljeskunnan länsimaista looshia, kuten Mooria ja Koot Hoomi edustavat sen itämaista looshia. Tämä oppi Mestareista ja heidän muodostamastaan Veljeskunnasta oli yksi teosofian tärkeistä opetuksista. Olihan rosenkreutsilaisissa manifesteissa Fama ja Confessio viitattu niiden takana olevaan Veljeskuntaan, mutta länsimailla tuo oli aika autuaasti unohdettu. On siis olemassa ihmisiä, jotka ovat tulleet totuuden tiedossa niin pitkälle, että heidän sanotaan saavuttaneen inhimillisen täydellisyyden. He valvovat ihmiskunnan henkistä kehitystä ja yhä uudestaan pyrkivät ohjaamaan sitä, mutta he eivät pakota eivätkä käytä väkivaltaa. Meillä on täysi vapaus olla niin julmia ja itsekkäitä kuin tahdomme. Karma on se jumalainen oppimestari, joka huolehtii siitä sadosta, joka meille kuuluu. Jumalan myllyt jauhavat hitaasti, mutta oikeudenmukaisuus lopulta toteutuu. Joku voi sanoa, että tuo on uskoa. Niin, minä todella vain uskon, että se on niin, koska minun järkeni ja omatuntoni sen hyväksyy. Kun teosofian antamilla avaimilla ja ruusuristiläisillä silmälaseilla olen pyhiä kirjoituksia tutkinut jo viisikymmentä vuotta, niin tämä on uskoni ja toivoni.


1340098 Kynttilän suodatinelementtien toimittajat ja valmistajat - Tehtaan suora hinta - Senjie\n1340098 Kynttilän suodatinelementti\n1340098 Laivakameran kynttilän suodatinelementti 1340098 Laivamoottorin kynttilän suodatinelementtiä käytetään pääasiassa öljynsuodattimessa useilla suodatinydimillä ja magneettisydämillä, joiden koko on tehokasta suodatusaluetta. Metallilangan verkkosuodatinmateriaalilla, painehäviö pienellä vastuksella, korkea ...\n1340098 Laivan moottorin kynttilän suodatinelementti\n1340098 Laivakameran kynttilän suodatinelementtiä käytetään pääasiassa öljynsuodattimessa useilla suodatinydimillä ja magneettisydämillä, joiden koko on tehokasta suodatusaluetta. Metallilangan verkkosuodatinmateriaalilla voidaan pienentää painehäviötä, suurta lujuutta, voidaan toistaa pesuhuuhtelu jne. Suodata ja käyttää kierteitettyjä kytkentäpultteja tai asentaa ja poistaa, puhdistaa helposti.\n1340098 Laivakameran kynttilän suodatinelementti Tuotesovellus:\n1340098 Laivakameran kynttilän suodatinelementtiä voidaan käyttää monissa sovelluksissa. Niihin kuuluvat hyvin erilaiset teollisuuden alat, kuten alusten ja moottoreiden rakentaminen, teräs sekä autoteollisuus ja kemianteollisuus, sähköntuotanto, vedenkäsittely ja toimitukset. Myös suodatusmateriaali eroaa suuresti, esimerkiksi polttoaineet, voiteluaine, kaasu, jäähdytysaineet, öljyt, puhdistusaineet ja vesi. Niinpä yhden hakemuksen vaatimukset vaihtelevat voimakkaasti. Keskitetyllä ja täysin eriytyneellä osaamisella tunnemme ammattimme syvällisellä ja laaja-alaisella.\n1340098 Laivakameran kynttilän suodatinelementti Laadunvarmistus:\nLähettää palautelevyn kuukausittain, jotta tavarat toimisivat.\nJos sinulla on joitain kysymyksiä työskentelyn aikana. Varmistamme, että kysymykset säilyvät 2 päivässä.\nJos tavarat ovat Ok ja saat hyvän palautteen, saat jonkin verran alennusta seuraavassa järjestyksessä.\nHot Tags: 1340098 Kynttilän suodatinelementti, toimittajat, valmistajat, tehdas, hinta\nPari: 1350005 kynttilä Suodatinelementti\nSeuraava: Kynttilän voiteluöljyn suodatinpatruuna\nTaiseikogyo suodatin elementti\nAtlas Copco Air Compressor Inline -suodatin\nHiross paineilman suodatin


Pienet juhlat on tulossa ja haluaisin paistaa uunissa kokonaisen naudan sisäfileen.\nEmäntä kertoili, että marinoi fileen ensin pariksi yöksi, paistaa sen ensin kokonaisena pannulla nopeasti joka puolelta ja laittaa sitten kokonaisena uuniin, olikohan folioon (?) noin 20 (?) minuutiksi. Mikähän aika riittäisi kokonaiseen naudan sisäfileen paistoon uunissa ja paljonko pitää olla asteita ?\npaahdettu naudan sinappisoosi\n1,2 kg marinoitua naudan ulkofileetä\nKuumenna uuni 125 asteeseen. Pyyhi marinoitu liha talouspaperiall kuivaksi ja ruskista kuumassa paistinpannussa. Siirrä liha sopivan kokoiseen uunivuokaan ja laita paístomittari lihapalan päätyyn keskelle. Kypsennä uunissa,\nkunnnes paistomittari osoittaa 56 astetta, on liha punaista,\n60-asteinen liha on puolikypsää ja\n65-asteinen on täysin kypsää.\nPaistoaika on n. 35-45 minuuttia riippuen halutusta kypsyysasteesta.\nKääri valmis liha tiiviiseen foliopakettiin 15 minuutiksi.\n2 dl vasikanliemitiivisteestä valmistettua lientä\n2 rkl rakuunalla tai konjakilla maustettua dijonsinappia\nValmista kastike. Kaada vasikanliemi pannuun, jossa ruskistit lihan.\nLisää sinappi, hunaja ja kerma.\nJos haluat sakeampaa kastiketta, voit suurustaa kastikkeen vesitilkkaan sekoitetulla maizenajauholla.\nJuuri ennen tarjoilua lisää kuumaan kastikkeeseen roseepippuria ja halutessasi tilkkanen konjakkia.\nUnohda nyt ainakin se marinointi.\nÄlä pilaa hyvää lihaa!\n..miksi maustetaan. Itse en mausta sisäfilettä juuri lainkaan. Mutta miksi ei maustaisi, jos haluaisi jotain tiettyä makua lihassa maistaa, siis muuallakin kuin pelkästään pinnassa.\nVähemmän sitten ymmärrän kypsäksi valmistettua sisäfilettä. Se se on varsinaista hienon ja uniikin samettimaisen materiaalin hukkaan heittoa.\nMiten mahtaisi olla, jos sisäfile olisi miltein jokapäiväistä?\nEn pilaisi tuon makua millään voimakkaalla kastikkeella, joku korvasienikastike tai kanttarellikastike voisivat sopia.\nLisukkeena uusia perunoita ja etenkin uusia pieniä kukkakaaleja silloin kun niitä saa, harvennuksessa kerättyjä saa kenties viikon ajan heinäkuussa. Paljon parempia kuin täysikokoiset.\nAi niin, usein teen myös filee Wellingtonia, se on varsin helppoa. Tarvitsee madeirakastikkeen.\nGoogleta Kuvablogi Käyttäjät naputa siihen elmeri1941 ja kolme ensimmäistä kuvaa ovat naudan sisäfileen valmistuksesta. Ole hyvä!\nOhje lienee alunperin jostain ranskalaisesta bistrosta, en tarkasti tiedä.\nToimi aivan mainiosti.\nToinen bravuurini on Pommes Massenet, reseptin varmaan tiedätkin tai ainakin löydät.\nKerrotko hiukan tuosta Pommes Massenetista, olen altis oppimaan uutta edelleen!\nPaistetaaan voissa silloin tällöin eli aika usein käännelleen, maustetaan sellerisuolalla paiston aikana. Itse tulkitsen asian niin että alunperin siiinä on ollut samanlaisia juuriselleritikkuja.\nHyvää jatkoa sinulle toivottaen! Vk.\nPommes Julienne kyllä on aika paljon eri ruoka, piti ihan googlata. Eri valmistustapa, eri mausteet tai oikeammin mausteiden puute. Tokihan noitakin on tullut syötyä, lopputulos resepteissä on varsin erilainen.\n- laita uunin lämpötila aika alhaiseksi eli n. 110-185 ja paistoaika min. 0.45 - maks 2h (1-2 kg lihan painon ollessa).


Mobiili.fi - HTC esitteli sankaripuhelimensa – Android-päivitykset saapuvat alle 15 päivässä! | Matkapuhelinfoorumi - Suosituin matkapuhelinpalsta\nMobiili.fi HTC esitteli sankaripuhelimensa – Android-päivitykset saapuvat alle 15 päivässä!\nHTC on tänään esitellyt uuden älypuhelimen julkistustilaisuudessa. Huhuissa laite pyöri niin sanottuna ”sankaripuhelimena”, jonka pitäisi kääntää yhtiön mollivoittoinen kurssi. Tilaisuus esitettiin suorana lähetyksenä YouTuben kautta.\nHTC One A9:n tekniset ominaisuudet eivät aivan yllä One M9:n tasolle, mutta yhtiö saattaa pyrkiä haalimaan ostajia etenkin edullisen hinnan ja laadukkaan rakenteen avulla. Puhelin muistuttaakin huomattavan paljon iPhone 6- ja iPhone 6s -älypuhelimia.\nHTC One A9:n tekniset tiedot näyttävät seuraavilta:\nPaksuus: 7,2 millimetriä\nJärjestelmäpiiri: Qualcommin 64-bittinen ja kahdeksanytiminen Snapdragon 617 -järjestelmäpiiri\nMuisti: Kaksi tai kolme gigatavua RAM-muistia, 16/32 gigatavua sisäistä tallennustilaa, microSD-korttipaikka\nKamerat: 13 megapikselin takakamera optisella kuvanvakaimella, 4 megapikselin UltraPixel -etukamera\nAkku: 2 150 milliampeerituntia\nYhteydet: 4G LTE, WLAN 802.11 b/g/n/ac, Bluetooth 4.1, GPS ja GLONASS\nKäyttöjärjestelmä: Android 6.0 Marshmallow Sense -käyttöliittymällä\nPuhelin tulee saataville neljässä eri värissä: tummanharmaana, hopeisena, kultaisena ja viininpunaisena. Uutuuslaite tukee Quick Charge 2.0:aa ja 3.0:aa.\nHTC One A9 viininpunaisena\nYhtiö hehkuttaa, että puhelimen käyttöliittymän kustomointimahdollisuudet ovat laajat. Puhelimeen tulee tarjolle todella paljon erilaisia teemoja. HTC tuo sen oman Dot View II -suojakuoret saataville One A9:lle. Yhtiö paljasti myös hurjan lupauksen, jonka mukaan päivitykset saapuvat One A9:lle alle 15 päivän kuluessa Googlen julkaisusta.\nHTC One A9 tulee saataville maailmanlaajuisesti, ja marraskuun ensimmäisellä viikolla puhelin saapuu ensimmäisille alueille myyntiin.


VALOKUITUVERKKOA HYÖDYNNETÄÄN JÄMIN SM-HIIHTOKISOISSA - ePressi\nVALOKUITUVERKKOA HYÖDYNNETÄÄN JÄMIN SM-HIIHTOKISOISSA\nPohjois-Satakunnan Seutuverkko Oy:n tilaama valokuituverkon esisuunnittelu on valmistumassa joulukuun alkupuolella. Esisuunnittelusta vastaa Ikaalisten-Parkanon Puhelin Osakeyhtiö (IPP Oy). Esisuunnittelu tehdään Kankaanpään, Jämijärven, Pomarkun, Lavian ja Kiikoisten alueille. Alkumarkkinoinnin aikana, jota tehtiin reilu vuosi, saatiin alueilta yhteensä n. 2.300 liittyjäsitoumusta.\nEsisuunnittelun aikana saadaan täsmentynyt verkkosuunnitelma ja kustannusarvio. Näiden pohjalta Pohjois-Satakunnan Seutuverkko Oy:n omistajakunnat tekevät päätöksen verkon rakentamisen aloittamisesta. Päätös pyritään tekemään tammi-helmikuun aikana.\nEnnen laajaa valokuituverkon rakennushankkeen aloittamista Pohjois-Satakunnan Seutuverkko Oy on "harjoitellut" asiaa yhdessä Jämijärven kunnan kanssa. Jämillä järjestetään televisioitavat SM-hiihtokisat 25.-27.1.2013. Televisioinnista vastaa YLE. Kuvayhteyksien ja ajanottopalveluiden tueksi rakennettiin hieman yli 2 kilometrin pituinen valokaapeliyhteys Jämi Areenan ja laskettelurinteellä sijaitsevan Niinimajan välille. Verkko rakennettiin erillishankkeella. Asian aloitteen tekijänä oli hiihtoseura Jämin Jänne. Seura toimii myös kisojen järjestäjäseurana.\nViiden kunnan alueella olevan valokuituverkon rakentamisen toivotaan alkavan alkukesästä 2013. Kuntapäätösten lisäksi pyritään saamaan myös päätökset Viestintävirastolta rahoitushakemuksia varten.\n- Toivotaan, että kaikki menee hyvin ja päästään suunnitellusti toteuttamaan verkon rakentaminen. Jämin harjoitushankkeen aikana meille on muodostunut hyvä yhteistyö eri toimijoiden kesken, jotka ovat olleet sen rakentamisessa mukana. Toiminta eri toimijoiden kesken oli ripeää ja sujuvaa, toimitusjohtaja Marko Rajamäki Pohjois-Satakunnan Seutuverkko Oy:stä kiittelee.\nMetsähallituksen maalle sijoitetun Jämin valokaapeliyhteyden suunnittelusta vastasi IPP Oy. Tarjouspyyntömenettelyn pohjalta kokonaisurakan sai Voimatel Oy. Maanrakennustyöt teki seutukuntalainen yritys: Maanrakennus J. Kautonen Oy, Kankaanpäästä. Käynnissä on vielä valokaapeliyhteyden viimeistelytyöt ja ne valmistuvat ennen joulua, hyvissä ajoin ennen kisoja.\nPohjois-Satakunnan Seutuverkko Oy on Jämijärven, Kankaanpään, Kiikoisten, Lavian ja Pomarkun omistama yhtiö.


Viialan Valtin Roosa Haanpää rikkoi 17 vuotta vanhan seuraennätyksen – Myös Maija Oksa ja Joona Koskinen olivat ennätysvauhdissa - Akaan Seutu\nJaa: Akaan Seutu Julkaistu 27.8.2019 11:33 Urheilu\nNaantalissa ja Raisiossa järjestettiin sunnuntaina 18.8. 13-vuotiaiden lounaisen alueen mestaruuskilpailut, joihin osallistui urheilijoita Hämeen, Satakunnan ja Varsinais-Suomen piireistä. Kisoihin valittiin kustakin piiristä kuusi parasta 12–13-vuotiasta urheilijaa alueiden omien piirinmestaruuskisojen perusteella.\nHämeen Seudun Yleisurheilun eli HämSY:n joukkueeseen valittiin Viialan Valtista Maija Oksa, Joona Koskinen ja Roosa Haanpää sekä Toijalan Vauhdista Eevi Vatka.\nMitalit Valtille/HämSY:lle toivat Roosa Haanpää kiekossa tuloksella 36,67 (hopea) ja Maija Oksa 200 metrin aitajuoksussa ajalla 33,61 (pronssia). Roosan kiekkokaari oli samalla uusi Valtin seuranennätys omassa T12-sarjassa, mutta myös T13 sarjassa, jossa rikkoutui Taru Ahokkaan 17 vuotta vanha ennätys. Myös Maijan aika oli uusi seuranennätys.\nLisäksi Roosa Haanpää heitti neljänneksi moukarikaarella 37,53. Samoin Maija Oksa kilpaili toisessa lajissa juosten kahdeksanneksi 1000 metrillä ajalla 3.30,73.\nMyös Joona Koskinen teki uuden hurjan seuran ennätyksen 1000 metrin juoksussa ajalla 3.09,20. Vanha ennätys parani yli neljällä sekunnilla. Sillä irtosi kovatasoisessa juoksussa kuudes sija.\nVauhdin 12-vuotiaan Eevi Vatkan lajina oli moukari, jossa hän selvitti tiensä kolmelle viimeiselle kierrokselle 26,60 metriä kantaneella heitolla. Tulos oli samalla Eevin oma ennätys. Viimeisellä heitolla hän paransi vielä tulostaan ja ennätystään 28,32:een sijoittuen kokonaiskilpailussa kahdeksanneksi.\nViialan Valtin Maija Oksa saavutti aluemestaruuskisoissa pronssia 200 metrin aitajuoksussa ajalla 33,61. Aika oli samalla uusi seuranennätys. Kuva Minna Oksa\nLue lisää aiheesta: Joona Koskinen Maija Oksa Roosa Haanpää


Vice's Content - Paitsio.com\nKuulostaa hurjalta mutta totta kaikki. Ayala keltaisiin kesällä. Capdevila keltaisiin kesällä. Paperilla sukellusvene pojat omaavat rautaisin puolustuksen ensivuodelle.\nPitkästä aikaa on vähän fiilistä taas kun odottelen matsia, tulee jo kärsimättömäksi. Vahvalla miehistöllä Valencia ainakin on kokonaisuutena lähdössä peliin, ei ole pelikieltoja eikä suurempia loukkaantumisia. Maduro on poissa, ikävä kyllä mutta tämä varmaan onnistutaan jotenkin paikkaamaan. Nyt kun jengi sais draivin päälle niin siitä olis hyvä jyrätä cupin finaaliin ensiviikolla. Ei taida vieläkään vaan saada Urheilukanava+ näkymään kaapeliverkossa.\nVice posted a topic in EM2012\nUEFA:n Johansson: EM-turnauksessa 24 maata 2012 10.12.2006 18:13 Euroopan jalkapalloliitto Uefan puheenjohtaja Lennart Johansson on varma, että vuoden 2012 EM-lopputurnauksessa pelaa nykyisen 16 joukkueen sijasta 24 joukkuetta. Lennart Johanssonilla on hyviä uutisia Suomen jalkapallomaajoukkueelle. (ANDRIY LUKATSKY - POOL / EPA) Skotlannin jalkapalloliiton tekemä ehdotus EM-lopputurnauksen laajentamisesta tullaan ruotsalaispuheenjohtaja Lennart Johanssonin mukaan hyväksymään Uefan kokouksessa Saksan Düsseldorfissa 25.-26. tammikuuta. - Olen vakuuttunut, että enemmistö äänestää muutoksen puolesta, Johansson kertoi lauantaina saksalaiselle Frankfurter Allgemeinen Zeitung -lehdelle. Lopputurnauksiin pääsy on ollut Euroopan pienille jalkapallomaille, kuten Suomelle, tuskallista. - Toisaalta pienten jalkapallomaiden parhaat pelaajat pelaavat säännöllisesti maanosan huippuliigoissa. Maajoukkueiden tasoerot ovat pienempiä kuin aiemmin, Johansson perusteli muutoksen tarvetta. http://www.iltalehti.fi/jalkapallo/200612105473928_jp.shtml\nVice posted a topic in AC Milan\nKiitos ja pitäkää hauskaa läskin kanssa\nJoaquín: 'El Valencia tiene todo lo que quiere un futbolista' http://www.elmundo.es/mundial/2006/2006/05/31/grupo_h/1149087080.html Jotain ilmassa?\nVice replied to musmus's topic in Real Madrid\nKieltämättä Realissa on aika paljon "rottia" kentällä, eikä tuo video juuri ihmetytä. Vähän pahaahan se tekee katsoa miten jälleen kerran Espanjalainen tuomari onnistuu pilaamaan niin monen monta peliä surkealla viheltämisellä. Noihin Messi taklauksiin olisi pitänyt puuttua heti ja kovaa, niissä nyt ei hirveästi muuta yritetty kuin rankaista jaloille. Punasen paikkoja oli 2. Kuitenkin olen luottavainen että Reali tuosta vielä tokenee euroopan huippujoukkueeksi. Ei ihan tuolla miehistöllä mutta katsotaan mitä kesä tuo tullessaan...\nJa niin kaatui Betiskin vieraissa 1-2 kiitos Villan tuplalle, on jumala kyllä siunannut meitä moisella pelaajalla.\nJoo nousukunto on havaittavissa, ehkä tästä vielä noustaan! Ero kolmanteen on jo aika maittava mutta koitetaan saada kiinni niin tuntuu euro-pelit varmemmilta!\nRealille takkiin? (osa2)\nVice posted a topic in Real Madrid\nLevantelle!! koska alkaa päitä putoamaan? Realhan on tämän kauden aikana hävinnyt saman verran pelejä kuin esim. Espanyol ja Deportivo.\nGago, Higuain, Robben -> Galatasaray osoitteeksi.


Metso Oyj / Tamfelt Oyj Abp\nMetso Oyj (”Metso”) on 12.11.2009 ilmoittanut Kilpailuvirastolle järjestelyn, jossa se aikoo hankkia määräysvallan Tamfelt Oyj Abp:ssä (”Tamfelt”).\nOsapuolet ja niiden harjoittama toiminta\nMetso on kaivos-, maarakennus-, voimantuotanto-, automaatio-, metallinkierrätys- sekä massa- ja paperiteollisuuden kestävän teknologian ja palvelujen toimittaja.\nTamfelt kehittää, valmistaa ja markkinoi paperi- ja kartonkikonekudoksia, suodatinkankaita ja muita teollisuustekstiilejä sekä näihin liittyviä paperi-, kartonki- ja sellu- sekä kaivos- ja kemianteollisuudessa sekä jäteveden käsittelylaitoksissa ja kaupallisissa pesuloissa käytettäviä tuotteita ja palveluja.\nMetson maailmanlaajuinen liikevaihto vuonna 2008 oli noin 6,4 miljardia euroa, josta [yli 20] miljoonaa euroa kertyi Suomesta. Tamfeltin maailmanlaajuinen liikevaihto vuonna 2008 oli noin 165 miljoonaa euroa, josta [yli 20] miljoonaa euroa kertyi Suomesta. Koska kilpailunrajoituslaissa määritellyt liikevaihtorajat ylittyvät, järjestely kuuluu yrityskauppasäännösten soveltamisalaan.\nKilpailuvaikutusten arvioimiseksi Kilpailuvirasto on tarkastellut niitä markkinoita, joilla Tamfelt on aktiivinen. Ilmoittajan mukaan Metso ja Tamfelt valmistavat molemmat eri markkinoilla olevia tuotteita paperi- ja selluteollisuusalan yrityksille. Metso valmistaa paperi-, sellu- ja kartonkikoneita, kun taas Tamfelt tuottaa samalle teollisuudelle paperi- ja kartonkikudoksia (jäljempänä PMC) ja suodatinkankaita.\nTamfeltin PMC-yksikkö valmistaa märkäviiroja, puristinhuopia ja -kudoksia, kuivatusviiroja ja kenkäpuristimen belttejä. Näitä tuotteita käytetään paperi-, sellu- ja kartonkikoneissa tuotantoprosessin eri vaiheissa.\nTamfeltin valmistamia tuotteita voidaan käyttää Metson tuotteissa, mutta ne ovat ilmoittajan mukaan Metson kuten muidenkin valmistajien koneissa erillisiä ja korvattavissa olevia vaatetusosia, joita pääsääntöisesti valmistavat näihin tuotteisiin erikoistuneet yritykset. Tamfeltin myynti suoraan Metson kaltaisille konevalmistajille rajoittuu ilmoittajan mukaan satunnaisiin yksittäistapauksiin. Suuret paperiyhtiöt solmivat PMC-markkinoilla toimivien yritysten kanssa kehyssopimuksia, joilla sovitaan vaatetusosien toimituksista. Kehyssopimukset ovat yleensä muutaman vuoden pituisia ja näin ollen kudostuotteiden valmistajilla onkin ilmoittajan mukaan huomattavasti paremmat mahdollisuudet myydä tuotteitaan uusiin tehtaisiin tai uusille tuotantolinjoille kuin vanhoihin koneisiin ja vanhoihin tuotantolinjoihin.\nTamfeltin Suodatinkangas-yksikkö valmistaa pääasiassa paperi-, kaivos- ja kemianteollisuuden tarpeisiin sekä jäteveden puhdistukseen tarvittavia suodatinkankaita. Tavallisesti suodatinkankaita valmistavien yritysten kaivosteollisuuden, kuten myös paperiteollisuuden tarpeisiin valmistamista suodatinkankaista valtaosa myydään suoraan loppuasiakkaille, jotka käyttävät niitä ostamissaan koneistoissa tai muissa tuotteissa. Metson Kaivos- ja maarakennusteknologiasegmentti on ilmoittajan mukaan erittäin satunnaisesti ostanut pieniä määriä suodatinkankaita Tamfeltilta kaivoskoneistoihin liittyen.\nIlmoittajan mukaan Tamfelt tarjoaa PMC- ja suodatinkangas-tuotteiden yhteydessä osana monivuotisia kehyssopimuksia myös mm. huoltopalvelua. Vastaavanlaisia kehyssopimuksia on myös Tamfeltin kilpailijoilla.\nTamfeltin Suodatinkangas-yksikkö valmistaa myös pesulatekstiilejä. Niitä myydään erikoispesuloille. Tamfeltille ei kerry Suomessa liikevaihtoa pesulatekstiilien osalta.\nIlmoittajan mukaan PMC-tuotteiden, suodatinkankaiden ja pesulatekstiilien markkinat ovat maantieteelliseltä laajuudeltaan maailmanlaajuiset, mutta ilmoittaja on toimittanut Kilpailuvirastolle tietoa myös Suomen osalta.\nIlmoittajan mukaan maailmanlaajuisten PMC-markkinoiden arvo vuonna 2008 oli noin 2 miljardia euroa, josta Tamfeltin markkinaosuus oli [0–10] %. Suomessa Tamfeltin markkinaosuus oli vastaavasti [40–50] %. Ilmoittaja on toimittanut Kilpailuvirastolle tietoa myös PMC-markkinoiden alasegmenteiltä Suomessa. Märkäviirat-segmentin arvo oli vuonna 2008 [25–30] miljoonaa euroa ja Tamfeltin markkinaosuus oli [45–55] %, puristinhuovat ja -kudokset-segmentin vastaavasti [35–40] miljoonaa euroa ja markkinaosuus [35–45] % ja kuivatusviirat-segmentin [15–20] miljoonaa euroa ja markkinaosuus [55–65] %. Kenkäpuristimen beltit-segmentin arvo oli vuonna 2008 Tamfeltin arvion mukaan [4–8] miljoonaa euroa ja Tamfeltin markkinaosuus oli [20–30] %. Maailmanlaajuisesti kyseisellä jaottelulla Tamfeltin markkinaosuus on kaikkien segmenttien osalta [0–10] %.\nSuodatinkangasmarkkinoiden arvo maailmalaajuisesti vuonna 2008 oli ilmoittajan mukaan noin 2 miljardia euroa, josta Tamfeltin markkinaosuus oli [0–5] %. Suomessa Tamfeltin markkinaosuus oli vastaavasti [55–65] %.\nUusia paperikoneistoja on vuosina 2006–2008 myyty maailmanlaajuisesti [35–45] kappaletta, josta Metson markkinaosuus oli [20–30] %. Uusia kartonkikoneistoja on myyty vastaavasti [95–105] kappaletta, josta Metson markkinaosuus oli [5–15] % ja uusia sellukoneistoja on myyty [35–45] kappaletta, josta Metson markkinaosuus oli [10–20] %.\nYrityskaupassa Metso hankkii toimijan, jolla on asiakkainaan eri lopputuotemarkkinoilla Metson kanssa kilpailevia kone- ja laitevalmistajia. Eräät Tamfeltin asiakkaat ovatkin tuoneet lausunnoissaan esiin yrityskaupan vaikutukset erityisesti Tamfeltin kone- ja laitevalmistaja-asiakkaiden mahdollisuuksiin hankkia Tamfeltin nyt valmistamia tuotteita kilpailukykyisin ehdoin yrityskaupan toteuttamisen jälkeen. Paperi- ja kartonkikonevalmistajien kohdalla PMC-tuotteiden kilpailukykyiseen tarjontaan vaikuttaa osaltaan tämän yrityskaupan vaikutusten lisäksi se, että Voith AG (”Voith”) on jo vertikaalisesti integroitunut toimija, joka valmistaa sekä koneita että PMC-tuotteita. Kilpailuviraston saamissa lausunnoissa tuotiin esille muun muassa, että kenkäpuristimen belttien toimittajien määrä vähenee ja muiden paperikoneiden valmistajien asema heikkenee suhteessa Metsoon ja Voithiin.\nKilpailuviraston selvitysten mukaan märkäviiroja, puristinhuopia ja -kudoksia, kuivatusviiroja ja kenkäpuristimen belttejä valmistaa Tamfeltin ja vertikaalisesti integroituneen Voithin lisäksi esimerkiksi Albany International Corp. (”Albany”). Lisäksi viiroja, puristimia ja huopia valmistaa mm. Heimbach GmbH & Co. KG ja Xerium Technologies, Inc. Kenkäpuristimen belttejä valmistaa Tamfeltin ja Voithin lisäksi esimerkiksi Albany ja Ichikawa Co., Ltd. PMC-tuotteiden osalta markkinoilla on siten yrityskaupan toteuttamisen jälkeenkin riippumattomia, Tamfeltille vaihtoehtoisia valmistajia.\nMyös suodatinkankaiden osalta Kilpailuviraston selvitysten mukaan Tamfeltin valmistamia tuotteita voidaan korvata muiden valmistajien suodatinkangastuotteilla. Yrityskaupan jälkeenkin markkinoille jää riippumattomia, Tamfeltille vaihtoehtoisia valmistajia, kuten Clear Edge Filtration ja Sefar AG.\nKilpailuviraston arvion mukaan asian ratkaisun kannalta ei ole tarpeellista määritellä yrityskaupan kohteena olevia relevantteja tuotemarkkinoita ja maantieteellisiä markkinoita täsmällisesti, koska keskittymä ei aiheuta merkittäviä kilpailuongelmia Suomessa. Myöskään Kilpailuviraston yrityskauppajärjestelyn johdosta kuulemien markkinaosapuolten lausunnoista ei voi tehdä sellaista johtopäätöstä, että yrityskaupalla olisi laissa edellytetyllä tavalla kilpailun kannalta haitallisia vaikutuksia.\nKilpailuvirasto hyväksyy järjestelyn, jossa Metso Oyj aikoo hankkia määräysvallan Tamfelt Oyj Abp:ssä. Kilpailuviraston arvion mukaan yrityskauppa ei kilpailunrajoituslain 11 d §:n mukaisella tavalla synnytä tai vahvista sellaista määräävää markkina-asemaa, jonka seurauksena kilpailu merkittävästi estyy Suomen markkinoilla tai niiden oleellisella osalla.


Kiva mekko, istuu hyvin. Pesun jälkeen helma ei ollutkaan enää pitkä!!! Surkeaa!\nMekko oli koko numeroonsa nähden aivan liian pieni,tilasin 44/46, normaalisti käytän 42/44,siis palautukseen menee! 3 vuotta sitten\nKiva mekko. Mukava päällä.\nValitettavasti oli liian lyhyt. Lisäksi, jos olet yhtään rintavampi, yläosan kanssa tulee ongelmia. Meni palautukseen. Väri sinänsä oli kiva ja materiaali tuntui kevyeltä.\nIhanan rento mekko. Olin todella tyytyväinen alkuun, mutta tosiaan kuin jo tuossa aiemminkin mainittiin, niin kummasti lähti pituudesta kymmenen senttiä pesun jälkeen. Nyt jäi sitten pelkäksi kotimekoksi kun näyttää pituus niin hassulta. Mutta taidan tilata silti uuden, pidempänä versiona vain :)\nItselläni on tämä pitkä oranssi mekko ja pidän kovasti. Kokokin piti paikkansa. Täydet pisteet.\nVaalea oranssi aina halvan näköinen ja tyylitön, tyyligurutkin tietävät. Tässä hyvä poltettu oranssi, joka saa "syksy"ihmisen kasvot hehkumaan upeina. Pituudesta ja liiasta avonaisuudesta tulivat miinukset.


Levyhissin 100 - Starke Arvid FI\nMerkittävä apu kipsilevyjen käsittelyyn\nLevyhissi toimii täydellisessä symbioosissa muiden kipsilevylogistiikkaan tarkoitettujen laitteidemme kanssa. Sen älykkään rakenteen ansiosta kipsivivun alin taso on samalla korkeudella sekä kipsipukkien että kipsivaunun kanssa, joten kipsilevyjen siirtely eri työvaiheiden välillä sujuu helposti, turvallisesti ja ergonomisesti. Työntekijän tarvitsee vain kääntää kukin levy vipua kohti ja nostaa se oikealle korkeudelle.\nLevyhissimme ansiosta jää kokonaan pois korkeiden levyasennusten riskialtis ja hankala vaihe. Tämä kuuluu tavoitteeseemme helpottaa työn kulkua koko työskentelyketjun ajan hyvän ergonomian ja tehokkuuden avulla.\nNostokorkeus, alemmassa asennossa: 850-3350 mm\nNostokorkeus, yläasennossa: 1250-3750 mm\nOsake Levyhissin 100


Potilaan juridiset oikeudet ja lääkärin velvollisuudet | Lääkäriliitto - Lääkärin etiikka -kirja\nPotilaslain mukaan jokaisella Suomessa pysyvästi asuvalla henkilöllä on oikeus hänen terveydentilansa edellyttämään hyvään terveyden- ja sairaanhoitoon kulloinkin terveydenhuollon käytössä olevien voimavarojen rajoissa.\nLääkärillä on velvollisuus hoitaa potilasta soveltaen hyväksyttyjä ja kokemusperäisiä perusteltuja menettelytapoja koulutuksensa mukaisesti. Lääkärin on pyrittävä jatkuvasti täydentämään koulutustaan.\nPotilaan hoidosta on päätettävä yhteisymmärryksessä hänen kanssaan. Potilaan itsemääräämisoikeus merkitsee siten viime kädessä suostumista hoitoon tai kieltäytymistä siitä. Lääkärin velvollisuus on noudattaa tätä potilaan tahtoa.\nTässä artikkelissa käydään läpi potilaslain keskeiset periaatteet. Muuta aiheeseen liittyvää lainsäädäntöä käsitellään toisaalla tässä kirjassa.\nKeskustelu ihmisoikeuksista on ollut keskeisenä eettisenä lähtökohtana kansainvälisille sopimuksille potilaan oikeuksista. Monissa kansallisissa laeissa ja kansainvälisissä sopimuksissa on kansalaisten oikeuksista säännöksiä, jotka myös terveydenhuollossa on otettava huomioon. Kansainväliset ihmisoikeussopimukset ja perustuslain säännökset ovat perustana terveydenhuollon varsin yksityiskohtaisille säädöksille. Perustuslain (731/1999) 19 § asettaa julkiselle vallalle velvollisuuden turvata laissa tarkemmin määritellyllä tavalla jokaiselle riittävät sosiaali- ja terveyspalvelut ja edistää väestön terveyttä.\nSuomessa säädettiin ensimmäisenä Euroopassa potilaan oikeuksia koskeva laki (785/1992). Sittemmin potilaan oikeuksia on vahvistettu monissa maissa sekä myös kansainvälisin sopimuksin. Suomen Lääkäriliiton aloitteesta Maailman lääkäriliitto WMA uudisti potilaiden oikeuksia koskevan Lissabonin julistuksen vuonna 1995. Siihen on nyt kirjattu samat keskeiset periaatteet kuin potilaslaissa. Lääkärien ammattikunta on ollut mukana vahvistamassa potilaiden oikeuksia, koska potilaiden aseman vahvistamisen on nähty parantavan hoidon vaikuttavuutta ja siihen sitoutumista.\nPotilaslakiin kirjatut potilaan oikeudet muodostavat potilas–lääkärisuhteen ytimen. Nämä oikeudet velvoittavat lääkäriä toimimaan niin, että oikeudet toteutuvat. Potilas–lääkärisuhde on erityinen: siinä lääkäri on lääketieteen ja potilas oman elämänsä asiantuntija. Potilas tarvitsee lääkäriltään tukea ja ymmärrettävää tietoa, jotta hänen on mahdollista osallistua omaa hoitoaan koskevaan päätöksentekoon. Keskustelussa on huomioitava lääketieteellisten perustelujen lisäksi potilaan omat arvot, jotka vain hän voi tuoda mukaan siihen keskusteluun, jossa päätetään hänen arkeansa koskevista asioista.\nTerveydenhuollon ammattihenkilöiden joukossa lääkärillä ja hammaslääkärillä on erityisasema, koska vain laillistettu lääkäri tai hammaslääkäri voi päättää potilaan lääketieteellisestä tutkimuksesta, taudinmäärityksestä ja siihen liittyvästä hoidosta (Laki terveydenhuollon ammattihenkilöistä 559/1994, 22 §). Lääkärillä on myös oikeus lain määräämissä tilanteissa hoitaa potilasta tämän tahdosta riippumatta. Yleensä – myös tahdosta riippumattomassa hoidossa – potilasta hoidetaan kuitenkin yhteisymmärryksessä hänen kanssaan potilaslain säännösten ja hengen mukaisesti.\nOIKEUS HYVÄÄN HOITOON – LÄÄKÄRIN VELVOLLISUUS HOITAA HYVIN\nPotilaslakiin on kirjattu yleisesti hyväksyttyjä ja pitkälle noudatettuja hyvän hoidon periaatteita. Lain mukaan jokaisella Suomessa pysyvästi asuvalla henkilöllä on oikeus ilman syrjintää hänen terveydentilansa edellyttämään hyvään terveyden- ja sairaanhoitoon kulloinkin terveydenhuollon käytössä olevien voimavarojen rajoissa. Potilaan hoito on järjestettävä hänen ihmisarvonsa ja vakaumuksensa mukaisesti ja hänen yksityisyyttään kunnioittaen. Potilaan äidinkieli, yksilölliset tarpeet ja kulttuuri on otettava hoidossa huomioon mahdollisuuksien mukaan. Jos potilaalla ja lääkärillä ei ole yhteistä kieltä, on tarvittaessa käytettävä tulkkia. Yhteisen kielen merkitys yhteisymmärryksen tavoittelussa on tärkeää. Lääkärin kielitaito on siinä olennainen osatekijä, ja yhteisymmärrys on keskeinen myös potilasturvallisuuden näkökulmasta. Työnantajalla on velvollisuus varmistaa, että työntekijöillä on tehtävänsä edellyttämä riittävä kielitaito.\nPotilaan hoitoa ja tutkimuksia koskevien ratkaisujen on oltava eettisesti hyväksyttäviä ja lääketieteellisesti perusteltuja. Lääkäri on velvollinen ammattitoiminnassaan soveltamaan yleisesti hyväksyttyjä ja kokemusperäisiä perusteltuja menettelytapoja koulutuksensa mukaisesti. Lääkärin on pyrittävä jatkuvasti täydentämään koulutustaan. (Ks. Tieteellinen näyttö ja hoitopäätökset, Jatkuva ammatillinen kehittyminen)\nJos henkilö on kiireellisen hoidon tarpeessa, hänelle on annettava hoitoa päivystysluontoisesti. Muutoin hänet terveydentilansa mukaisesti joko ohjataan odottamaan hoitoon pääsyä tai toimitetaan hoitoon muualle. Potilaalle on ilmoitettava hoitoon pääsyn ajankohta, esimerkiksi jonoon asetettaessa arvioidaan odotusajan pituus. Kiireellisen hoidon tarpeessa olevalle henkilölle annettavasta avusta ja hoitoon ottamisesta säädetään terveydenhuoltolaissa (1326/2010).\nPOTILAAN TIEDONSAANTIOIKEUS – LÄÄKÄRIN SELVITYKSENANTOVELVOLLISUUS\nPotilaalla on lain mukaan oikeus saada selvitys terveydentilastaan, hoidon merkityksestä sekä eri hoitovaihtoehdoista ja niiden vaikutuksista. Terveydenhuollon ammattihenkilöillä on velvollisuus antaa potilaalle tämä selvitys, ellei potilas ole kieltäytynyt vastaanottamasta tietoa. Selvitys on annettava siten, että potilas ymmärtää riittävän hyvin sen sisällön. Hänellä on myös oikeus tarkistaa itseään koskevat tiedot potilasasiakirjoista. Selvitystä ei pidä antaa, jos sen antamisesta katsotaan aiheutuvan vakava vaara potilaan hengelle tai terveydelle. Käytännössä tämä voi koskea esimerkiksi itsemurhavaarassa olevia masennuspotilaita.\nVELVOLLISUUS HOITAA POTILASTA YHTEISYMMÄRRYKSESSÄ\nLääkärin tehtävänä on toimia potilaansa parhaaksi ja toimia asiantuntijana, jonka tietoja ja taitoja potilas käyttää hyväkseen. Potilaan hoidosta ja tutkimuksista on päätettävä yhteisymmärryksessä potilaan kanssa. Potilaan itsemääräämisoikeus merkitsee viime kädessä suostumista hoitoon tai kieltäytymistä siitä. Potilaalla on oikeus kieltäytyä hoidosta, hoitotoimenpiteestä ja tutkimuksista, ja tällöin häntä on hoidettava muulla lääketieteellisesti hyväksyttävällä tavalla yhteisymmärryksessä hänen kanssaan. Potilas voi esittää toiveitaan tutkimuksista ja hoidoista, mutta lääkärillä ei ole velvollisuutta noudattaa potilaan tahtoa, jos nämä tutkimukset ja hoidot eivät ole lääketieteellisesti perusteltuja tälle potilaalle. Lääkäri toimii kliiniseen autonomiaansa nojaten myös silloin, kun potilas vaatii hoitoja.\nJos potilas on selkeästi ilmaissut hoitoaan koskevan tahtonsa esimerkiksi hoitotahdossaan, sitä tulee kunnioittaa. Itsemääräämiseen kykenevällä (kompetentilla) potilaalla on toisin sanoen siis oikeus kieltäytyä suositellusta hoidosta ja tutkimuksista silloinkin, kun kieltäytyminen vaarantaa potilaan terveyden tai jopa hengen. Kompetenssin arvioinnin kannalta on tärkeää selvittää, että potilas on ymmärtänyt, mitä hänen päätöksestään seuraa, ja että potilas tietää hoidon ja hoitovaihtoehtojen vaikutukset. Hoitotahdon avulla potilas jatkaa itsemääräämisoikeutensa käyttämistä vielä senkin jälkeen, kun hän ei kykene päättämään hoidostaan.\nMILLOIN OMAINEN TAI MUU LÄHEINEN OTTAA KANTAA POTILAAN HOITOON?\nJos täysi-ikäinen potilas ei itse kykene päättämään hoidostaan mielenterveyden häiriön, kehitysvammaisuuden tai muun syyn vuoksi, potilaan ns. sijaispäätöksentekijältä selvitetään, millainen hoito vastaisi parhaiten potilaan tahtoa. Jos asiasta ei näin saada selvyyttä, potilasta on hoidettava hänen henkilökohtaisen etunsa mukaisesti. Sijaispäätöksentekijä voi olla potilaan laillinen edustaja, lähiomainen tai muu läheinen.\nTärkeät hoitopäätökset tehdään yhteisymmärryksessä potilaan sijaispäätöksentekijän kanssa. Sijaispäätöksentekijän on otettava huomioon potilaan tahto ja hänen henkilökohtainen etunsa. Jos sijaispäätöksentekijöitä on useita ja heidän näkemyksensä hoidosta eroavat toisistaan, potilasta on hoidettava tavalla, jota voidaan pitää hänen henkilökohtaisen etunsa mukaisena. Näin on viime kädessä lääkärin tehtävä hoitaa potilasta harkintansa mukaan tämän parhaaksi. Sijaispäätöksentekijällä ei ole oikeutta kieltää potilaan henkeä tai terveyttä uhkaavan vaaran torjumiseksi annettavaa tarpeellista hoitoa. Vain potilas itse voi kieltäytyä kaikesta hoidosta ja tutkimuksista.\nLapsen itsemääräämisoikeus laajenee iän mukana. Potilaslain mukaan alaikäisen mielipide hoidosta pitää ottaa huomioon, kun se on hänen ikänsä ja kehitystasonsa huomioon ottaen mahdollista. Alaikäistä hoidetaan yhteisymmärryksessä hänen kanssaan, jos lääkäri arvioi hänen pystyvän ikänsä ja kehitystasonsa perusteella päättämään hoidostaan. Alaikäisellä on tällöin oikeus myös kieltää itseään koskevien tietojen antaminen huoltajalleen.\nJos lääkäri arvioi, että alaikäinen ei kykene itse päättämään hoidostaan, häntä hoidetaan yhteisymmärryksessä hänen huoltajansa tai muun laillisen edustajansa kanssa. Alaikäisen potilaan huoltajalla tai muulla laillisella edustajalla ei ole lain mukaan oikeutta kieltää potilaan henkeä tai terveyttä uhkaavan sairauden hoitoa. Vanhemmilla ei siis ole oikeutta kieltää esimerkiksi verensiirtoa uskonnollisista syistä, jos se on lapsen pelastava toimenpide.\nPotilaslaissa tai muussakaan terveydenhuollon lainsäädännössä ei ole lapsen päätöksentekokyvyn ja tahdon noudattamisen ikärajoja. Lapsen kyky tehdä hoitoaan koskevia päätöksiä vaihtelee varsin paljon riippuen paitsi hänen iästään ja kehitystasostaan myös asiasta, jonka vuoksi hän kääntyy terveydenhuollon puoleen. Esimerkiksi kouluterveydenhuollon käynneillä on paljon tilanteita, joista nuori selviytyy yksin, eikä hänen huoltajiansa näin ollen tarvita tekemään hoitopäätöksiä. Toisaalta vakavissa sairauksissa ja tilanteissa, joissa hoidoissa joudutaan ottamaan isoja riskejä, lapsen päätöksenteon tueksi tarvitaan usein hänen vanhempiaan. (Ks. Lapset ja nuoret, Rokotusten etiikka)\nVELVOLLISUUS TEHDÄ POTILASASIAKIRJAMERKINNÄT\nPotilasasiakirjojen tehtävä on turvata potilaan hoidon jatkuvuus. Huolellisesti laaditut potilasasiakirjamerkinnät ovat tärkeitä erityisesti pitkäaikaisissa sairauksissa: ne turvaavat potilaan hoidon jatkuvuuden myös silloin, kun ammattihenkilöt vaihtuvat, ja potilaan sujuvan siirron terveydenhuollon yksiköiden välillä. Potilasasiakirjoissa olevat tiedot ovat salassa pidettäviä henkilötietoja. Hoitosuhteen luottamuksellisuus ja potilaan yksityisyyden suoja edellyttävät erityistä huolellisuutta potilastietojen käsittelyssä. Potilaskertomuksen ja muiden potilasasiakirjojen laatiminen on lääkärin lakiin perustuva velvollisuus. Potilasasiakirja-asetuksen (298/2009) edellyttämät potilaan hoidon kannalta tarpeelliset tiedot on kirjattava potilasasiakirjoihin. (Ks. Potilasasiakirjat)\nAsianmukaiset potilasasiakirjamerkinnät lisäävät sekä potilaan että lääkärin oikeusturvaa. Erityisesti hoidon rajauksia koskevat merkinnät on laadittava huolellisesti ja myös potilaan oma kanta tai suostumus on merkittävä sairaskertomukseen. Samoin on tarpeen kirjata, mikäli potilas kieltäytyy hoidosta. Jos potilaan hoitoa joudutaan arvioimaan jälkikäteen esimerkiksi epäiltäessä potilasvahinkoa tai hoitovirhettä, potilasasiakirjat ovat arvioinnissa keskeinen tietolähde. Niistä selvitetään, miten hoito on toteutettu, kenen suostumus hoitoon on saatu ja mitä tietoa potilas tai hänen sijaispäätöksentekijänsä on saanut päätöksentekonsa tueksi. Lisäksi selvitetään, minkälaisia menetelmiä on pohdittu ja arvioitu keskenään, minkälaisia päätöksiä on tehty ja kuinka potilaan vointia on seurattu. Potilasasiakirjamerkintöjen puuttuminen näistä seikoista voidaan katsoa potilaan eduksi näyttöharkinnassa.\nLuottamus on kestävän potilas–lääkärisuhteen perusta. Luottamuksellisessa hoitosuhteessa potilaan sairautta, hoitoa ja tutkimuksia koskevaa tietoa annetaan potilaalle oma-aloitteisesti eikä vain potilaan erikseen esittämien kysymysten perusteella. Luottamuksellisessa hoitosuhteessa potilas voi luottaa siihen, että lääkäri ei luvatta ilmaise sivulliselle potilaan salassa pidettävää sairautta tai terveydentilaa koskevaa tietoa. (Ks. Salassapitovelvollisuus ja sen poikkeukset)\nVuorovaikutus potilaan ja lääkärin kohtaamisessa\nOikeus terveyteen ja velvollisuus antaa hoitoa maassa oleskeleville


Antihistamiini/mastasolujen stabilointiaineet usein ensimmäinen valinta allergian hoitoon | Saayarelo\nAntihistamiini/mastasolujen stabilointiaineet usein ensimmäinen valinta allergian hoitoon\nHelmikuu 01, 2008\n5 min. luettu\nIssue: Helmikuu 2008\nSaat sähköpostia, kun uudet artikkelit on julkaistu osoitteessa:\nOle hyvä ja ilmoita sähköpostiosoitteesi, jotta voit saada sähköpostia, kun uudet artikkelit on julkaistu osoitteessa .\nLisäsit onnistuneesti hälytyksiin. Saat sähköpostia, kun uutta sisältöä julkaistaan.\nOlet onnistuneesti lisännyt hälytyksiin. Saat sähköpostia, kun uutta sisältöä julkaistaan.\nMonien lääkäreiden ensimmäisenä puolustuslinjana silmäallergioita vastaan on tullut antihistamiini/mastasolujen stabilointiaine, ja lääkärit kokeilevat jopa joitain reseptivapaita versioita sitä mukaa, kun niitä tulee saataville, kertovat useat optometristit, jotka puhuivat Primary Care Optometry Newsille.\nHe määräävät allergikoille myös kylmäpakkauksia, matala-asteisia steroideja, nenäinhalaattoreita, suun kautta otettavia antihistamiineja ja vanhaa kunnon maalaisjärkeä.\nPotilaat ja heidän oireensa ovat erilaisia, samoin kuin määrättävät hoidot. American Academy of Allergy, Asthma and Immunologyn mukaan yli 50 miljoonaa ihmistä kärsii allergioista Yhdysvalloissa. Allergiselle sidekalvotulehdukselle on ominaista silmien kutina, turvotus, punoitus ja joskus näön hämärtyminen. Kemoosi, turvonnut silmäluomi ja papillat sidekalvolla ovat kaikki taudin kliinisiä merkkejä\n”Todellakin on tarpeeksi vaihtelevuutta, että tarvitaan useampi kuin yksi lähestymistapa”, kertoi John P. Herman, OD, FAAO, joka harjoittaa Pittsfieldissä, Massachusettsin osavaltiossa, PCONin haastattelussa. ”Ei voi olla vain keittokirjaan perustuvaa lähestymistapaa.”\nKysy potilailta oireista\nHuuhtele, viilennä silmää\nEnsimmäinen puolustuslinja silmäallergioiden hoidossa on yksityislääkäri Glennin mukaan tullut yhdistelmä mastosolujen stabiloija/antihistamiinipisara. S. Corbin, OD.\n”Mielestäni kultainen standardi on yhdistelmä kaksoismekanismilääke”, tohtori Corbin sanoi haastattelussa. ”Määrään Patadayta (olopatadiini HCl 0,2 %, Alcon), koska se on mielestäni paras markkinoilla oleva yhdistelmälääke ja koska sen kerran päivässä tapahtuva annostelu on potilaille kätevämpää ja tekee heistä sääntöjenmukaisempia.”\nTohtori Herman sanoi käyttävänsä ensilinjan hoitona myös mastosolujen stabilointiaineen ja antihistamiinin yhdistelmää.\n”Jos kyseessä on pitkäaikainen ongelma, kannattaa käyttää jotain kerran tai kaksi kertaa päivässä”, hän sanoi. ”Määrään Zaditoria (ketotifeenifumaraatti-silmäliuos, Novartis) tai Alawayta (ketotifeenifumaraatti-silmäliuos, Bausch & Lomb).”. Jos se on tarpeeksi vakava, annan heidän käyttää Patadayta kahdesti päivässä. Lyhytaikainen on eri asia. Silloin käytän heti matala-asteista steroidia.”\nMilton M. Hom, OD, FAAO, PCON-toimitusneuvoston jäsen, joka praktiikkaa Azusassa, Kaliforniassa, sanoi suosivansa Elestatia (epinastine HCl ophthalmic solution 0.05%, Inspire) kaikkien muiden sijaan. ”Sen vaikutusaika on pidempi”, hän kertoi PCONille. ”Jos se ei auta, siirrymme Alrexiin (loteprednol etabonaatti-ophthalmic suspension 0,2 %, Bausch & Lomb).”\nKlassinen reaktio: Tässä näkyy klassinen esimerkki silmän allergisesta reaktiosta, jossa on tyypillinen ”lasimainen” ulkonäkö, johon liittyy punoitusta.\nKuva: ORA Clinical\nTohtori Hom sanoi, että hän haluaa ensin neuvoa potilaitaan. ”Joskus yksi hoidoista olisi se, että he välttäisivät tilanteita, jotka aiheuttavat heille allergiaa alun perin”, hän sanoi. ”Jos heidän ympäristössään on jotain, joka ärsyttää heitä tai aiheuttaa allergiaa, jos on mahdollista poistaa itsensä siitä tai poistaa se heidän ympäristöstään, se on yleensä ensimmäinen valintani. Haluan antaa heille vinkkejä siitepölyjen välttämisestä.”\nTohtori Hom kehottaa potilaitaan sulkemaan asuntojensa ovet ja ikkunat erityisesti runsaan siitepölymäärän aikana. Kausiluonteinen allerginen sidekalvotulehdus on yleinen ja se on reaktio siitepölylle ja muille ympäristön allergeeneille.\n”Vaikeampaa on, kun ne ovat sisäilman ärsyttäjiä, kuten kissa-allergia, joka on allergia kissan syljelle. Syljessä oleva proteiini fel-1 pysyy ilmassa 9-12 tuntia”, hän sanoi.\nNäissä tapauksissa on vaikea käskeä potilasta luopumaan perheen lemmikistä.\n”Siirtyisin silloin mastosolustabilisaattoreihin”, tohtori Hom sanoi.\nTohtori Hom lisäsi, että hän määrää inhalaattoreita allergikoille. ”Rakastan inhalaattorien käyttöä”, hän sanoi. ”Ne toimivat todella hyvin. Ne ovat todella hyviä nuhaan tai vuotavaan nenään.”\nTohtori Hom myöntää, että usein hänen parhaansa neuvoa potilasta välttämään allergeeneja ei onnistu. ”Mitä tapahtuu, on se, että potilaalla on lapsia, hänen on mentävä töihin, hänen on mentävä kouluun, hänen on ajettava ympäriinsä, hänen on mentävä ruokaostoksille, eikä hän voi välttää kaikkia allergeeneja siellä, koska hänen on todella mentävä ulos elämään. Tässä kohtaa lääkehoidot tulevat kuvaan. Yleensä mastosolujen stabilisaattorit ovat hyvä ensilinjan hoito.”\nTohtori Corbin puhuu potilailleen silmäallergioista myös sesongin ulkopuolella. Hän tiedustelee kaikilta potilailta, esiintyykö heillä allergiaoireita minä tahansa vuodenaikana. Jos heillä on, hän lähettää heidät kotiin Pataday-reseptin kanssa.\n”Sitä kutsutaan ennakoivaksi määräämiseksi”, tohtori Corbin sanoo. ”Sitten, kun heillä on oireita, heillä on resepti kädessä.”\nTohtori Corbin sanoi, että yhdeksän kymmenestä allergiapotilaasta tekee itsediagnoosin ja reseptin itse. Monet tulevat sisään jo kokeiltuaan reseptivapaita antihistamiineja ja verisuonia supistavia lääkkeitä. On tärkeää selvittää tämä, hän sanoi. ”Se antaa meille mahdollisuuden määrätä parempaa ja turvallisempaa lääkettä, Corbin sanoi.\nTohtori Herman ehdotti allergisten silmien huuhtelemista kylmällä suolaliuoksella tai kylmäpakkausten tai pesulappujen käyttämistä viileinä pakkauksina.\n”Kylmä kutistaa verisuonia ja voi auttaa kutinaan”, hän sanoi. ”Jos se on todellinen ongelma, sanon, että laita jäitä pesulappuun. Huuhtele silmä kylmällä suolaliuoksella. Mene ostamaan muutama pullo suolaliuosta ja laita ne jääkaappiin.”\nTohtori Herman sanoi, että jos hänen pitäisi suositella potilailleen reseptivapaata lääkettä, hän valitsisi Zaditorin. ”Nähdäkseni se ei ole erilainen kuin silloin, kun se oli reseptilääke”, hän sanoi.\nVaihtelevia keinokyyneleitä on saatavilla myös reseptivapaasti, ja allergikot kokeilevat niitä joskus ennen lääkärin puoleen kääntymistä. ”Kyyneleiden ongelma on, että ne vain huuhtelevat silmät pois”, tohtori Herman sanoi. ”Jos potilas odottaa, että ne parantavat jotain, ne eivät paranna.”\nHerman sanoi myös, että allergikoille markkinoidut keinokyyneleet saattavat aiheuttaa rebound-hyperemiaa.\nJos oireet eivät lievity 10 päivän kuluttua mastosolujen stabilointiaineen/antihistamiinin käytöstä, tohtori Herman siirtyy paikalliseen steroidiin.\n”Sen jälkeen saatat joutua jopa siirtymään Pred Forteen (prednisoloniasetaatti 1 %, Allergan)”, hän sanoi. ”Se saa heidät kriisin yli. Se muuten edellyttää, että olet katsonut silmää, eikä sarveiskalvossa ole mitään vikaa. Jos ei ole, jatka aluksi Pred Forte -valmisteella.\n”Palliatiivisen ja lääketieteellisen hoidon välillä on ero”, tohtori Herman jatkoi. ”Se, mitä haluaisit tehdä, on hiljentää kaikki follikkelit silmässä. Kun se on saavutettu, voit perääntyä ja kokeilla joitakin muita asioita. Steroidien pelko on vanha juttu.”\nTohtori Herman sanoi, että hän pyytää potilaita tulemaan seurantakäynnille 4-10 päivän kuluttua tarkistamaan silmänpaineensa.\nTohtori Corbin sanoi kuitenkin rajoittavansa steroidien käyttöä allergiapotilailla. ”En usko steroidien pitkäaikaiseen käyttöön allergioissa, varsinkaan kun meillä on vaihtoehtoja”, hän sanoi. ”Käytän yleensä Lotemaxia neljä kertaa päivässä kahden viikon ajan, enintään kolmen viikon ajan, Patadayn lisäksi.”\nVastaanota sähköpostia, kun uusia artikkeleita julkaistaan osoitteessa .


Ajatusleikki: Iloisen veronmaksajan paratiisista päivää!\nIloisen veronmaksajan paratiisista päivää!\nUsko tai älä, yritän kyllä jättää ajattelemisen itseäni viisaammille tai ainakin heille, joilla virkansa puolestakin on siihen paremmin aikaa, mutta nyt on taas ihan pakko. Fasten your seatbelts please, tämä kyyti voi paikoittain olla pomppuista.\nKiinnostuin Mikael Pentikäisen kirjasta Luottamus, se osoittautuikin kirjaksi johtajuudesta. Siitä asti tuo teema on seurannut minua kiinteästi kuin kissankarvat vaatteissani. Me ihmiset tunnumme kaipaavan johtajia, auktoriteettejä. Hyvinvointi- ja huonostivointi tilanteissa vähän eri tavalla. Varsinkin tällaiset taloudellisesti epävarmat ajat tuntuvat tarjoavan tilaisuuksia valtaa kahmiville. Individualistista länttä johdetaan eri tavalla kuin kovaan kuriin tottunutta itää. Meillä etsitään ehkä enemmän diplomaattia tai esikuvaa, Venäjällä taas valta lahjoitetaan johtajalle joka osoittaa kykyä kovaan kurinpitoon ja pullisteluun.\nMielenkiintoisinta asiassa on, että lopullisen mandaatin ja vallan valtikan antaa aina kansa. Kamalinkaan diktaattori ei pysty ikuisesti valtaa pitämään, jos kansa ei sitä halua. ( toivon että Pohjois- Koreankin tilanne tässä suhteessa pian muuttuu) Diktaattoreita on viime aikoina kaatunut kuin keiloja, se on osoitus siitä, että ei ole yhdentekevää mitä me kansalaiset ajattelemme. Ja meidän on syytä ajatella!\nTalouskurimuksessa kamppailevaa eurooppaa on haluttu viimeaikoina johtaa pankkien ja taloushallinnon johdolla mm. mantralla ” muuta vaihtoehtoa ei ole”. Silti vaihtoehtoja aina on. Yhden niistä on esitellyt Islanti. Toinen, pienempi, mutta kotimainen ääni on radikaalipappi Kai Sadinmaa, joka haluaisi että kirkko ottaisi tiukemmin kantaa riistokapitalismia vastaan. Hänen mukaansa Jeesus oli poliittinen toimija joka kritisoi aikansa talousjärjestelmää. Sadinmaan ajatuksissa on jotain puoleensavetävää, luottoluokitus ja kilpailukyky paasaajille pitäisi jonkun pystyä asettumaan vastavoimaksi. Kristillisen jakamisen tärkeydestäkin pitäisi jonkun saarnata, eikä vain saarnata, vaan osoittaa sitä myös teoin.\nSillä ahneuden alttarilla väkeä riittää. Rahalla on ihmeellinen voima, se voi taivuttaa ihmisen taistolaisuudesta veropakolaiseksi muutamassa kymmenessä vuodessa. Tällainen moraaliton selkäranka ei tunne kiitollisuutta, sen enempää kuin uskollisuuttakaan sitä rintaa kohti, joka sitä on ruokkinut.\nJokainen jolla sydän ja aivot toimivat vielä elimellisessä yhteistyössä tajuaa, että tulevaisuudessa kansakuntien kilpailukyky ei ole palkka kysymys. Sademetsiä tuhotaan n. 20 000 neliökilometriä vuosittain ja ruoantuotannon pitäisi lisääntyä n. 75% vuoteen 2050 mennessä, jotta koko maailmanväestö kyettäisiin ruokkimaan. Kaikenlainen roskaaminen, saastuttaminen ja luonnonvarojen tuhoaminen lisääntyy. Kysymys on pallomme tulevaisuudesta, siitä miten hyvin me kansakuntina pystymme säilyttämään edellytykset elämään. Vaikuttaa siltä, että joissakin maissa strategiaksi on otettu pääomien houkutteleminen maahan verotusta helpottamalla, sillä ehkä varaudutaan tulevaisuuteen paremmin kuin puolustusvoimia kehittämällä. Silti taloudellinen eriarvoisuus on myös paha uhka, jos yhteiskunta jakautuu pahasti köyhiin ja rikkaisiin, on se koko kansalle suuri turvallisuusuhka.\nToivoa antavat onneksi monet nuoret täällä Suomessakin. He ovat nähneet riittävästi maailmaa ymmärtääkseen että Suomi on meille suomalaisille maailman paras paikka ja sitä voi kehittää aina paremmaksi. Peliyhtiö Supercell maksaa tänä vuonna veroja 260 miljoonaa euroa, tällaisia jättiveroja on aikaisemmin saatu vain Nokialta. Suomalaisen energiayhtiön St1 :sen pääomistaja Mika Anttonen on sanonut että palkkojen alentaminen pitäisi aloittaa eliitistä, toimi jolla tasavaltamme presidentti Sauli Niinistökin jo näytti esimerkkiä. Jotta aurinko paistaisi risukasaan tulevaisuudessakin, tarvitaan iloisia veronmaksajia ja oikeudenmukaisuuden puolustajia, sillä oikeasti vahva on vain se, joka tuntee heikkoutensa ja antaa sen vahvistua!\nLähettänyt Ihmeellinen ihminen klo 22.06\nOikean elämän Pilvipalvelut


Viestintäsihteeri, Keravan seurakunta\nIlmoituksen osoite: https://tyopaikat.oikotie.fi/tyopaikka/1122907\nTehtävä on määräaikainen, 1.6.-31.12.2018. Tehtävä voi jatkua määräaikaisuuden jälkeen.\nViestintäsihteeri toteuttaa seurakunnan sisäistä ja ulkoista viestintää monipuolisesti tiedottajan kanssa: kirjoittaa juttuja verkkoon ja lehtiin, suunnittelee ja taittaa esitteitä ja ilmoituksia sekä tuottaa sisältöä sosiaaliseen mediaan. Hänellä voi myös olla kiinnostuksen ja osaamisen mukainen kehittämisprojekti esimerkiksi verkkosivujen tai sosiaalisen median parissa. Lisäksi viestintäsihteerin työhön kuuluu erikseen sovittavia hallintoon ja henkilöstöhallintoon liittyviä tehtäviä. Viestintäsihteeri toimii tiedottajan vuosilomien sijaisena.\nArvostamme kokemusta viestinnän tehtävistä, soveltuvaa viestintäalan koulutusta, osaamista käytössämme olevista ohjelmissa (Adobe CC), yhteistyötaitoja, tarkkuutta, luovuutta ja kirkon tuntemusta. Eduksi laskemme kokemuksen ja innostuksen sosiaalisesta mediasta ja visuaalisista sisällöistä.\nTehtävän palkkaus on kirkon palkkausjärjestelmän vaativuusluokan 501 mukainen (2.203,61 €/kk), lisäksi voidaan maksaa enintään 15 % suuruista vuosisidonnaista palkanosaa.\nTyöaika on toimistotyöaika 36,45 h/viikko. Työpaikkana on Keravan seurakuntakeskus Papintiellä.\nMukavan työyhteisön ja kiinnostavan tehtävän lisäksi tarjoamme toimivan työterveyshuollon, Smartum-seteleitä ja muuta virkistystä sekä työpaikkaruokailun. Keravan seurakunta on savuton työpaikka.\nViestintäsihteerin tehtävään valitun on oltava Suomen evankelis-luterilaisen kirkon konfirmoitu jäsen. Tehtävässä on kolmen kuukauden koeaika. Valitun on esitettävä hyväksyttävä todistus terveydentilastaan koeajan aikana.\nViestinnän toimistosihteerin tehtävää haetaan sähköisellä hakulomakkeella. Hakuaika päättyy 30.4.2018 klo 15.45. Pyydämme hakijoita huomioimaan, että haastattelut tehtävään pidetään maanantaina 7.5.2018.\nTiedottaja Tarja Suomalainen (ma-to klo 9-12) tarja.suomalainen@evl.fi, p. 0400 378 102\nKeravan seurakunta on vireä kaupunkiseurakunta, jossa on lähes 23 000 jäsentä ja 75 työntekijää. Keravan kirkko ja seurakuntakeskus sijaitsevat kaupungin keskustan lähituntumassa hyvien liikenneyhteyksien päässä.


[ 711 viestiä ] Mene sivulle Edellinen 1 ... 23, 24, 25, 26, 27, 28, 29 ... 33 Seuraava\nLähetetty: 10 Huhti 2013 22:56\n^ Matin putoominen harmittaa, oli se niin elementissään nyt. Ja se Italokokki oli mainio, vaikka vähän meinas hermostuakin. Mun ihannemiäs!\nTop Cheffin Kira voitti ansaitusti. Viimeinkin nainen vei koko paskan.\n10 Huhti 2013 22:56\nLähetetty: 11 Huhti 2013 07:53\nMusta on myös hienoa, että Kira voitti Top Chefin. Oli jo aikakin naisen voittaa. Toisaalta en ihmettele, koska Kira oli usein top-3:ssa ja toisaalta miehistä ei missään vaiheessa noussut sellaista persoonaa esiin, jolle voiton olisi edes voinut ajatella. Jotenkin tämä viimeisin kausi oli melko laimea. Lähinnä siksi, että kilpailijat olivat melko persoonattomia.\n11 Huhti 2013 07:53\nLähetetty: 11 Huhti 2013 15:01\nJotenkin pahaenteisestä, että Top Chefin voitti Kira. (Itse en ohjelmaa ole katsonut sekuntiakaan.) Ois aika outoa, jos molemmat tämän vuoden kokkikisat voittaisi nainen ja vieläpä sattumoisin Kira. Miksi mun pitää koko ajan maalata piruja seinille.\nJa se Italokokki oli mainio, vaikka vähän meinas hermostuakin. Mun ihannemiäs!\nMäkin kyllä tykkäsin, eniten sen hermoilemisen takia.\n11 Huhti 2013 15:01\nLähetetty: 11 Huhti 2013 15:28\nMasterchefin Kirasta oli muuten tänään juttu Kodin Kuvalehdessä. Vaikea sanoa viittaako siihen, että voittaa vai häviää.\nLaitoin varmuudeksi spolereihin, vaikka ei tuo minusta mitään spoilaa.\n11 Huhti 2013 15:28\nLähetetty: 11 Huhti 2013 20:56\nNiin se Kira vei voiton. Hyvä voittaja kaudelle, loppua kohti Kira sai myös sitä itseluottamustakin eikä mollannut annoksiaan etukäteen.\nHyvän vastuksen antoi suosikkini Iikka, mutta voittoon se ei tällä kertaa riittänyt.\nMukava MasterChef kausi takana, seuraava tulee varmaan taas ensi vuonna.\n11 Huhti 2013 20:56\nHienoa hienoa, Kirahan sen voiton nappasi MasterChefissä.. ja aikasemmin Top Chef kisan voitti myös Kira.. jeee\nLähetetty: 12 Huhti 2013 10:05\nAika hauska sattuma toi et molempien kokkikisojen voittaja on Kira niminen\n12 Huhti 2013 10:05\nLähetetty: 12 Huhti 2013 15:11\nKira MasterChef 2013!!\nOon niin iloinen Kiran puolesta, suurin suosikki kuluneelta kaudelta.\nTäysin turhaan maalasin piruja seinille, mutta jotenkin en kunnolla uskonut Kiran voittoon missään vaiheessa, koska harvoin näitä ylipäätänsä naiset voittaa. Aluksi uskoin hänen jäävän jopa Top-5 ulkopuolelle, koska haparointia tapahtui niin paljon. Mutta Kirahan kasvoi kokkina kauden aikana aivan huimasti, lopussa ei epäonnistunut enää ollenkaan ja painetehtävätkin alkoivat jäädä vihdoin sivuun. Epäitsevarmuus pitäisi kaiken järjen mukaan olla karissut pois kokonaan. Puheidensa takia lirahti monta kertaa housuun, jopa tässä finaalissa.\nJäi todella hyvä maku ohjelmasta. Ehdottomasti hyvä kausi. Onneksi aloin seurata, vaikka eka viikko menikin sivu suun. Ensi kauteen sitten vaan.\n12 Huhti 2013 15:11\nLähetetty: 12 Huhti 2013 20:10\nEn alkuun pitänyt Kirasta pahemmin, mutta viikkojen edetessä aloin tykästymään tähän neitokaiseen kovasti. Ei hän missään vaiheessa suurimmaksi suosikikseni noussut (he olivat Juuli ja Matti), mutta Kira ehdottomasti ansaitsi voittonsa. Ei Iikankaan voitossa mitään pahaa olisi ollut, mutta hyvä näin. Onnittelut Kiralle, jos satut täällä pyörimään. Tuskin.\nViimeisin kausi oli ehdottomasti MasterChef Suomen paras kausi tähän mennessä. Mukana olleet kilpailijat olivat kaikki suht mukavia tyyppejä. Ainoastaan se ensimmäisenä tippunut nainen oli todella ärsyttävä. Myöskin Jussi alkoi tällä toisella tulemisellaan hieman ärsyttämään, koska pelas peliä vähän turhan kovaa.\nToivottavasti MasterChef jatkuisi pian. Top Chef voitais lopettaa kokonaan.\n12 Huhti 2013 20:10\nLähetetty: 13 Huhti 2013 12:58\ntaitaa olla junior masterchef seuraavana vuorossa.\n13 Huhti 2013 12:58\nLähetetty: 23 Huhti 2013 19:22\nKattoko muuten kukaan muu tuota viimeviikolla alkanutta Kaappaus keittiössä -ohjelmaa? Jotenkin se oli aika tönkkö se koko idea siinä, mut aattelin mä tän iltasenkin jakson katsoa jos vaikka jotain parannusta näkyis.\nEi tuo nyt kuitenkaan mikään must see -ohjelma todellakaan ole.\n23 Huhti 2013 19:22\nLähetetty: 23 Huhti 2013 19:32\n^Kattelin ko. ohjelman, ei ihan perinteistä kokkaus-ohjelmaa, toki tunteita näytetään, mutta joo, ei mikään must ole.\nItse suosin Masteria kuin Topia, jotenkin Master on luonnollisempi ja parempi boogie koko ohjelmassa.\n23 Huhti 2013 19:32\nLähetetty: 23 Huhti 2013 22:07\nPidin tästä toisesta jaksosta jo huomattavasti enempi. Suurin syy asiaan oli se että tuo perhe oli paljon miellyttävämpi tälläkertaa. Se tyttö oli tosi nätti. En mä mikään pervo ole, olihan se jo 17.\n23 Huhti 2013 22:07\nLähetetty: 04 Touko 2013 23:18\nTässä ohjelmassa on kuraa (kaks jaksoa katsottu) ne perheet ruokailutapoineen, mutta hyvää on se, että Kari näyttää kunnolla, miten safkaa tehdään. Ja lisäksi vinkit sivuilla, niitä odottelen lisää. Joillekin varmaan itsestään selvyyksiä, mutta tällasille tumpeloille ei.\nhttp://www.mtv3.fi/ohjelmat.shtml/kotim ... ta-pekonia\n04 Touko 2013 23:18\nLähetetty: 04 Touko 2013 23:44\nNo enpä tiennyt noista vinkeistä ainuttakaan. Koen itseni sivistymättömäksi.\n04 Touko 2013 23:44\nLähetetty: 01 Kesä 2013 22:59\nTänään alkoi Subilla masterchef USA kakkoskausi. Tullut aiemmin Foxilta vuonna 2011. Itseltä jäänyt näkemättä, joten tätä on pakko alkaa seuraamaan. Aloitusjakso vielä katsomatta, joten ei sen enempiä kommentteja.\nhttp://www.sub.fi/info/gordon-ramsay-me ... 16/1750369\n01 Kesä 2013 22:59\nLähetetty: 02 Kesä 2013 00:15\n^Kiitos tiedosta. Näköjään katsomosta löytyy kyseinen ohjelma, joten itsekin pääsen kyytiin mukaan. Jatkossa vois yrittää kyl ihan "livenä" bongailla, mut eipä ollut mitään tietoa että tää ees olis alkanut.\n02 Kesä 2013 00:15\nLähetetty: 22 Kesä 2013 22:29\nMukavaa että tässä vihdoinkin alkoi se ihan oikea MasterChef-kilpailu. Noita alkukarsintoja sun muita hässäköitä oli kyllä mun mielestäni hieman liikaa. Monta viikkoa meni että päästiin tositoimiin. Kivaa on myös se että nyt tätä näyttäis tulevan aina se kaksi jaksoa kerrallaan, joten etenee tää homma pikkasen nopeempaa tahtia kuin yleensä.\nKilpailijoista on muutama suosikki jo löytynyt, mutta nimiä en tietysti tällähetkellä muista. Olisko ollut Christian se joka voitti sen mysteerilaatikkotehtävän? No mut kuitenkin se jannu on mun ykkössuosikki. Sit se "heviäijä" on myös suosikkimatskua ja oiskohan se yks vanhempi patu ollut nimeltään Dan? Eniveis, noissa kolmessa näen eniten positiivista verrattuna muihin. Se yks 18 vuotias pojankloppi on semi-ärsyttävä, mut ei niin paha kuin se muija kenen kanssa sillä on feudia.\nTuomarit on kyllä tässä ohjelmassa tosi hyviä. Gordon nyt on jokaisessa ohjelmassa ihan törkeän kova, tykkään. Se läski äijä on semmonen perus-mukava jantteri ja se kalju rottakin on alkanut jollain sairaalla tavalla kiihottamaan mua. Ei millään seksuaalisella tavalla toki, mut joku siinä sen ainaisessa vittuilussa viihdyttää. Toki se sitten antaa positiivistakin palautetta kun siihen on aihetta, joten sikäli hieno mies.\nEnsi perjantaina klo. 21.00 alkaa Maikkarilta Kauhukeittiön uudet jaksot. Aion seurata myös sitä. Kokkiohjelmat on kivoja vaikka itse en jaksakkaan ikinä mitään hienoa kokkailla. En osaa (eli jaksa).\n22 Kesä 2013 22:29\nLähetetty: 22 Kesä 2013 22:41\nSe yks 18 vuotias pojankloppi on semi-ärsyttävä, mut ei niin paha kuin se muija kenen kanssa sillä on feudia.\nKokkiohjelmat on kivoja vaikka itse en jaksakkaan ikinä mitään hienoa kokkailla. En osaa (eli jaksa).\nSuzy ja Max. Molemmat ovalla tavallaan ärsyttäviä, mutta Suzyn ylimielisyys on vastenmielistä. Toivottavasti putoaa maan pinnalle jossain kohtaa.\nSama juttu mulla, että kokkiohjelmat viehättää, vaikka itse olen tosi surkee tekee mitään. Tänään tosin sain kiitosta piffeistä ja salaatista.\n22 Kesä 2013 22:41\nLähetetty: 22 Kesä 2013 22:52\nKattelin kans tota tänää Hyvä juttu toi et kisan voittaja ei tartte kokata lainkaan ja voi kattella muiden tekemistä Max alkaa itteeki ärsyttämään Valittevast kävin kattelees netistä jo tulokset koko kisast\n22 Kesä 2013 22:52\nLähetetty: 22 Kesä 2013 22:56\nJust noi. Maxin ärsyttävyys ei ole läheskään niin korkealla tasolla kuin Suzyn. Suzy on vähän samanlainen pätijä kuin se yks mamma Suomen MasterChefissä sillon yks vuos. Hyvin pysyy nää nimet päässä.\nTosta Maxista tulee jostain syystä vähän mieleen Revengen Nolan, joten ehkä siks mä vähän salaa jopa tykkään tuosta.\n22 Kesä 2013 22:56\nLähetetty: 22 Kesä 2013 23:07\nKuten oon täällä mainostanut moneen otteeseen, itte en enää viitti kattella aktiivisesti Top Chef tai MasterChef USA:ta. (Top Chef: Jälkiruokamestari on sitten eri asia.) Katoin niitä varmaan sillon joskus liikaa.\nTuosta Kauhukeittiöstä en oikein tiedä. Ehkä katson, ehkä en. Vähän liian yksitoikkoinen idea mummesta ohjelmassa: Ramsay karjuu kilpailijoille joka jaksossa. En oo ikinä koko kautta seurannut, mutta voisin kuvitella, että alkais kyllästyttämään puolessa välissä kautta.\n22 Kesä 2013 23:07


Omainen sinua odotetaan..., Esperi Hoivakoti Sylvianna, Kangasala | Esperi Care\nTila on kaikkien Pikonlinnan Esperin ryhmäkotien käytössä, joten varaa aika tapaamiseen oman ryhmäkotisi hoitajalta. Tapaaminen kestää puoli tuntia kerrallaan. Omaisen tulee saapua tapaamiseen terveenä! Käsien pesu tapahtuu ala-aulan WC:ssä ennen tapaamista. Tämän jälkeen omainen odottaa hoitajaa ala-aulassa pääoven läheisyydessä, mistä hoitaja ohjaa tapaamispaikalle. Käsidesi on käytettävissä tapaamispaikalla ja sitä tulee käyttää tullessa ja lähtiessä. Hoitajat desinfioivat tilan tapaamisten välillä. Hoitaja on paikalla asukkaan puolella koko tapaamisen ajan. Tapaaminen on turvallista, kun huolehdimme kaikki annetuista ohjeista!\n"...Mä oon sun kanssa\nJa mä tarvitsen sua ...\ntai ainakin yhtä sydämessä.\non tänäkin vuonna elämä.\nollaan yhtä sydämessä,


La Palma ja La Gomera – Patikointia paratiisisaarilla | Anna.fi\n9.10.2014 Teksti: Nina Jaatinen Kuvat: Nina Jaatinen ja Jyri Tuovinen\nLa Palma ja La Gomera kuuluvat Kanarian seitsemään vulkaaniseen saareen. Suomalaisille ne ovat vielä suhteellisen tuntemattomia. Massaturismia välttävälle luonnonystävälle ne ovat hyviä kohteita.\nLa Gomera on patikoijien unelma. Luonnonkaunis saari on täynnä jylhiä vuoria ja rotkojen reheviä laakosoja.\nHarvapuisen metsän suuret, suorat männyt ovat kuin unesta. Niiden kyljet ovat osittain hiiltyneet. Mustan röpelön välissä välkkyy punaista ja hopeista kaarnaa. Nämä La Palman eteläpuolella sijaitsevan Cumbre Viejan luonnonpuiston mystiset puut jättävät sanattomiksi. Ne kertovat La Palman alkuperästä. Kanarian saaret ovat vulkaanisia. Edellisen kerran La Palmalla purkautui tulivuori 1971, jolloin Teneguia syöksi laavaa ja tuhkaa ympärilleen.\nKävelemme aavepuiden reunustamalla patikkapolulla, jonka pohjan ovat pehmentäneet polulle pudonneet havunneulaset. Aurinko helottaa vielä matalalla. Usva leijailee puiden nilkoissa. Ilma on miellyttävän viileä ja raikas. Kipuamme kohti tulivuoren lakea.\nKävely utuisessa metsässä on kevyttä, nousua hädin tuskin huomaa. Jossain risahtaa oksa. Yksinäinen mies lompsii pitkillä askelilla loivaa rinnettä alaspäin. Tulemme polkujen risteyskohtaan. Sormi nousee huulille, mutta onneksi polut on merkitty selkeästi, kansainvälisten standardien mukaisilla kylteillä. Kylteissä on väri- ja kirjainkoodit sekä polkujen nimet ja tietoa, missä on levähdyspaikka tai missä voi yöpyä. Polkujen varsilla on myös infotauluja, jotka kertovat enemmän ympäröivästä alueesta.\nCumbre Viejan luonnonpuisto on vulkaanisuutensa vuoksi erityislaatuinen. Aavemäntyjen vehreä metsikkö vaihtuu vuoren laella kuumaiseksi kraaterimaisemaksi. Polku halkoo kivenlohkareiden ja mustan laavan värjäämällä maaperällä. Mieli tekisi pidemmälle, mutta ilta alkaa jo hämärtyä. On aika kääntyä takaisin ellei halua ihailla kuun maisemaa tähtien valossa.\nSaarta kutsutaan nimillä La Isla Bonita ja La Isla Verde, kaunis ja vihreä saari.\nPatikoijien lisäksi saari vetää puoleensa myös pyöräilijöitä, golfaajia, liitovarjolentäjiä, valokuvaajia, tähtiharrastajia sekä lintu- ja kasvitieteilijöitä.\nCumbre Veijan luonnonpuiston metsikössä on mystisiä, osittain mustaksi hiiltyneitä mäntyjä.\nJos haluaa saada hetkeksi päänsä pilvien yläpuolelle, kannattaa kivuta La Palman saaren keskiosassa sijaitsevan Caldera de Tabu-\nrienten kansallispuistoon, jossa on sammunut tulivuori. Sen korkein kohta on Roque de los Muchachos, joka kohoaa yli 2 400 metrin korkeudelle.\nTulivuoren laelle voi ajaa polkupyörällä tai autolla. Tie on hyväkuntoinen, mutta jyrkän spiraalinomainen. Korkean paikan kam-\nmoajille ajo vuoren huipulle ei välttämättä sovi.\nNoin kilometrin korkeudella asfalttitie alkaa toistaa spiraalikuviota, ja mutkat ovat tiukkakääntöistä siksakkia. Kun lähestymme kahta kilometriä, pilvet ovat jo meidän alapuolellamme. Alas ei juuri tee mieli katsella, sillä näkymä kouraisee vatsanpohjaa.\nKun saavutamme Roque de los Muchachosin huipun, näkymä palkitsee piinallisen ajomatkan. Valkoiset pilvet roikkuvat jossain alhaalla, ilma on huumaavan raikasta ja laskeva aurinko luo ympärille pehmeän valon.\nTulivuoren kraateriin pääsee ainoastaan jalkaisin. Siellä sijaitsee leirintäalue.\nKoska matka vuoren huipulle on pitkä, moni patikoitsija hankkii kyydin kraaterin huipulle ja patikoi sieltä alas. Roque de los Muchachosilla kannattaa myös tuijottaa tähtiä, sillä La Palman tähtitaivas on hui-\nkean kirkas. Vuoren laella on yksi Euroopan tärkeimmistä tähtitieteellisistä observatorioista. Erityisestä ilmastosta johtuen pilvet eivät koskaan ulotu vuoren laelle tai sen yläpuolelle, joten tähtien tarkkailijoilla on tarjolla ympäri vuoden kirkas taivas.\nLa Palman keskellä sijaitsevan Caldera de Taburienten kansallispuiston korkein kohta, Roque de los Muchachosin huippu kohoaa pilvien yläpuolelle, yli 2 400 metrin korkeuteen.\nSademetsässä La Gomeralla\nLa Gomeran pyöreän saaren jyrkät vuoret ja vehreät laaksot muodostavat erinomaisen patikointikohteen. Saarella asuu 20 000 ihmistä ja sen turismi on vielä lapsenkengissä.\nSaaren keskellä sijaitseva kansallispuisto, Garajonay, on Unescon maailmanperintökohde, jossa kasvaa erittäin harvinaista laakeripuumetsää.\nTarinan mukaan tutkimusmatkailija Kristoffer Kolumbus lähti kuuluisalle merimatkalleen La Gomeran pääkaupungista, San Sebastianista 1492. Otamme viehättävästä San Sebastianista taksin, sillä ilta on jo pitkällä, eivätkä paikalliset bussit enää kulje ylös vuorille.\nSaavumme majapaikkaamme, laaksossa sijaitsevan Hermigua-kylän majataloon. Koska on jo myöhä, henkilökunta on jättänyt meille avaimen suoraan huoneemme oveen.\nSeuraavana aamuna heräämme auringonpaisteeseen. Päätämme tehdä kokopäiväretken kohti luonnonpuiston korkeinta lakea, 1 480 metriin kohoavaa Alto de Garajonayta. Polku lähtee kylätien laidalla olevien talojen takaa. Puikkelehdimme vaaleanpunaisten ja -sinisten talojen välistä. Jossain päkättää vuohi.\nPian nousu alkaa tuntua jaloissa. Polkuun on hakattu askelmia ja ne on paikoin kivetty. Kenkien alle jää puiden lehtiä. Sateen sattuessa lehdet muuttuvat liukkaiksi. Niinpä hyvät, pitäväpohjaiset, nilkkoja tukevat vaelluskengät ovat paras jalkine täällä patikoidessa.\nNoustessamme metsä ympärillä tihenee. Garajonayn sademetsä on satumaisen vihreä ja rehevä. Valtavia saniaisia, sammaleen päällystämiä, satumetsämäisiä lonkero-oksaisia puita. Vuoren laen yllä leijailevat utupilvet lisäävät metsän mystistä tunnelmaa.\nSamalla jossain kiirii outo ääni, joka nousee ja laskee kuin linnun laulu. La Gomeralla elää yhä edelleen saarelaisten oma vihellyskieli, silbo. Sitä käytettiin aiemmin, kun haluttiin kommunikoida vaikeakulkuisella saarella laakson yli toiseen laaksoon.\nSadekuuro yllättää puolivälissä matkaa. Ylhäällä vuorilla sadetta saattaa ripottaa niskaan tämän tästä, erityisesti talvikuukausina. Kuin tilauksesta, polkuun on merkitty viitta, joka kertoo ruokapaikasta.\nGaranjonayn vuoren rinteillä ja laella risteilee lukematon määrä patikkapolkuja. Niiden varrella ja risteyskohdissa on polkumerkkejä, joista voi lukea, miten pitkä matka on määränpäähän tai missä on näköala- tai ruokapaikka. Luonnonpuistossa on myös infopiste ja vierailijoiden keskus.\nKun varovainen laskeutuminen päivän patikoinin päätteeksi alkaa, pohjelihakset soivat. Onneksi paluumatka tuntuu aina vähän lyhyemmältä.\nCumbre Viejan patikkapoluilla leijuva sumu luo aavemaisen tunnelman.\nSekä La Palmalle että La Gomeralle pääsee lautoilla Teneriffalta, La Palmalle pääsee myös Grand Kanarialta. Myös La Palman ja La Gomeran välillä on lautta. La Palmalle voi lentää Teneriffalta ja Grand Kanarialta.\nLa Gomeralla on hyvät bussiyhteydet. La Palma on kilpapyöräilijöiden suosima harjoittelupaikka, sillä maasto on vaativaa, eli mäkistä.\nMolemmilta saarilta löytyy runsaasti majoitusmahdollisuuksia. Yleisimpiä ovat perheomisteiset guest house ja apartamentos-tyyliset majoitukset, joista löytyy pikkukeittiö ja ruoanlaittomahdollisuus.\nLa Palmassa on paljon pikkukaupunkeja, joista löytyy eritasoisia ravintoloita. La Gomeralla laaksojen pikkukylistä saattaa löytyä yksi tai kaksi ravintolaa. Ruoka on monesti paikallista, perinteistä ruokaa.\nPerinteisiä ruokia ovat kani, vuohen tai vuohen- ja lampaanmaidosta tehty juusto, mojo-kastike, eri viljalajikkeista paahdettu jauho gofio, palmuhunaja ja suolaiset ja makeat pikkuleivonnaiset.


Viisi kysymystä opinnoistani - Jonna Luukko\n← Basic Fall Wear\tHelppoa arkiruokaa: Lehtikaalipesto-pasta →\n2 thoughts on “Viisi kysymystä opinnoistani”\nTuosta maisterin suorittamisesta etänä täytyy sanoa, että esim. meillä Oulussa on tosi isoja eroja pääaineiden välillä. Ite oon laskentatoimessa ja päässyt ns. helpolla opintojen suhteen, melko vähän ryhmätöitä ja suoritustapana lähinnä tentti. Kun taas kaverit markkinoinnissa joutuu tekemään kokoajan oppimispäiväkirjoja ja ryhmätöitä, läsnäolopakkoa on paljon. En kyllä ole etänä suorittanut oikeastaan mitään, mutta varmaan itselle se olisi helpompaa kuin esim. kavereilleni. Ja noista pakollisista kielikursseista pakko sanoa myös se, että ainakaan Oulussa niitä ei ole onneksi maisterivaiheessa ollenkaan. :)\nJuuri näin – pääaineissa on varmasti suuria eroja, joten mahdotonta antaa yleispätevää vastausta. HR:ssä oli kyllä todella paljon ryhmätöitä sun muita, kun taas ystävillä vaikka juuri laskentatoimessa oli lähinnä tenttejä. Piti ihan tarkistaa vielä tuo kielten osuus etten puhunut ihan höpöjä, niin ainakin meidän piti valita 13 opintopistettä kieliä. Toki sekin on voinut jo ehtiä muuttua :)\nKivaa syksyä sinne Ouluun!


Mikä muuten on go:n pelaajien sukupuolijakautuma Suomessa ja maailmalla? Muistelen kuulleeni, että shakinharrastajissa on naisia Suomessa hyvin pieni osa, mutta monissa muissa maissa myös naiset ovat pelistä kiinnostuneita.\n7:33 ip. , Anonyymi kirjoitti...\nSukupuolijakauma lienee noin 90-10.\nAktiivisimmat gon pelaajat on listattu tässä osoitteessa: http://www.suomigo.net/Wiki.jsp?page=Luokituslista\nSiitä voi laskea tarkemmin.\n9:27 ip. , Anonyymi kirjoitti...\nListalla oli äsken 384 pelaajaa, joista 19 oli naisia. Siis noin 5 prosenttia suomalaisista gon pelaajista on naisia.\n12:16 ip. , Anonyymi kirjoitti...\nKun olet käynyt ulkomaisissa go-kilpailuissa niin onko siellä sukupuolijakautuma kilpailijoiden kesken ollut samaa luokkaa vai onko ulkomaisissa kilpailijoissa ollut enemmän naisia?\n12:48 ip. , Anonyymi kirjoitti...\nTuo "neeh" täytyy tarkoittaa vaan "niin", koska\nkatselin lisää ohjelmaa myöhemmin ja tuntuvat aika\nusein käyttävän tuota "neeh" kommentoimaan toisen\n4:40 ip. , Markku kirjoitti...\nAnonyymi, eksaktiakin tietoa eurooppalaisten ja yhdysvaltalaisten gon-pelaajien sukupuolijakaumasta on mahdollista saada. Katso EGF:n luokituslistalta osoitteesta: http://www.european-go.org/rating/gor.html\nMinusta näyttää siltä, että merkittävää eroa ei ole. Katsoin pikaisesti Tanskan ja Unkarin listat. Itä-Euroopan erikoisuus muuten ovat yksittäiset vahvat naispelaajat. Kaiken lisäksi monet itäeurooppalaisista vahvoista pelaajista ovat vieläpä aika kauniitakin. Venäjän Svetlana Shikshina, 7 dan, on Euroopan top-5:ssä ja ilo silmälle: tyypillinen vaalea, hoikka ja hyvävartaloinen nuori slaavitar. Unkarin Diana Köszegi, 6 dan, on kasvoiltaan sympaattisen näköinen erittäin hyvävartaloinen tumma noin 20-vuotias tyttö. Hänen kaverinsa Rita Pocsai, 4 dan, on samaa sarjaa. Venäjällä on muutama kansainvälisissä turnauksissa näkynyt nuori keskitason dan-pelaajatar, jolla on muitakin dan-tason avuja kuin go-pelitaito.\nLänsimaisista naispuolisista gon-pelaajista en nyt pysty palauttamaan mieleeni ketään vähintään 3-4 danin tasoa olevaa, joka olisi myös selkeästi kauniimmasta päästä. Alemmilla dan-tasoilla olen nähnyt yhden tai Länsi-Eurooppalaistan gon-pelaajatarta, joita voisi pitää keskimääräistä paremman näköisinä. Alemmilla tasoilla, joissa pelaajamäärät ovat suurempia, joukossa on enemmän kaikenmaalaisia naispelaajia, joukossa erittäin hyvännäköisiäkin.\nKäymälöitsijä kirjoitti Ukrainanmatkallaan osuvasti länsimaalaisten missikisojen hölmöydestä. Länsimaissahan missimitat täyttävien nuorten naisten osuus on naurettavan pieni. Länsimaissa Käymälöitsijän sanoin naiskauneus on loppuun asti kaupallistettu sikakallis ylellisyyshyödyke, kun taas jossain Odessassa Miss Suomi -kisan finalistit eivät kääntäisi ainuttakaan päätä. Siksi Venäjällä ja Ukrainassa, jossa ulkonäkö on aika pitkälle itsestäänselvyys, naiset joutuvat kilpailemaan henkevyydellä. Ehkä se, että (kauniilla) naisilla ei ole missään määrin varaa jättäytyä pelkän ulkonäkönsä varaan, aiheuttaa sen, että idässä kauniitakin naisia näkee huipputasolla vaativissa, perinteisesti miehisissä kilpalajeissa.


Lust, Caution (****) - Muropaketti.com\n08.02.2008 07:04 | Olli Sulopuisto\nAng Lee on kokeillut monia elokuvan genrejä, mutta hänen ohjaamiaan elokuvia on yhdistänyt intiimiyden tunne. Hahmot tuntuvat liittyvän toisiinsa, näyttelijät näyttelevät yhdessä ja katsojakin vedetään mukaan tähän läheisyyden piiriin. Sama piirre on näkyvillä myös Lust, Cautionissa, joka on toisen maailmansodan vuosiin sijoitettu jännitystarina.\nJapanin miehittämässä Kiinassa tehtiin hirmutekoja, jotka vetävät kammottavuudessaan vertoja holokaustille. Lust, Cautionissa niitä ei nähdä, mutta molemminpuolisen pelon ja inhon ilmapiiri on vahvana läsnä. Tang Wei esittää Wong Chia Chitä, idealistista yliopisto-opiskelijaa, joka ajautuu kiihkoisänmaallisten opiskelukumppaneidensa seuraan. Ensin he esittävät patrioottisia näytelmiä, sitten suunnitellaan jo maansa myyneen herra Yeen (Tony Leung) salamurhaa.\nElokuvan film noiria tihkuva nimi (himoa, varovaisuutta) vihjaa jo, että tälläkin kertaa ihmisten välinen vetovoima nousee pääosaan. Aivan kuten Jäämyrskyssä, Brokeback Mountainissa tai jopa Hulkissa, tuo voima vetää puoleensa traagisella tavalla yhteensopimattomia ihmisiä. Nyt toisiinsa törmäävät salaisen identiteetin omaksunut Wong ja armottomaan asemaan kohonnut Yee.\nWong kuvittelee hallitsevansa tilannetta, kun herra Yee saattaa hänet kotiin ensimmäisen kerran. Wongin keimaileva kehonkieli on hienovaraista mutta ei jätä mitään epäselväksi. Samaan aikaan hänen rikoskumppaninsa valmistautuvat sisällä hädissään herra Yeen varalle. Yksi nappaa pistoolin, toinen lihakirveen. Katsojalle on selvää, että nämä nuoret ovat mukana pelissä, jota he eivät todellakaan hallitse.\nLust, Cautionissa on monta hetkeä, jolloin päähenkilöt pysähtyvät peilin ääreen. He katsovat itseään, kohentavat hiuksensa ja vetävät hetkeä ennen kuin jatkavat toiseen huoneeseen, muiden ihmisten luokse. Kenties he ponnistelevat pitääkseen yllä julkisivujaan, kenties peilit vihjaavat hahmojen kaksinaamaisuudesta.\nOllakseen 2 tunnin ja 40 minuutin mittainen elokuva, Lust, Caution ei tunnu laisinkaan pitkältä. Se pyörittää aluksi useita hahmoja, mutta kiertyy sitten vähitellen aistikkaan Wongin ja rautakasvoisen Yeen ympärille. Tony Leung tekee vihollisen puolelle loikanneesta Yeestä ilmeettömän ja tunteettoman miehen, jonka ydin paljastuu kovin, kovin hitaasti. Wei on hänen arvoisensa vastapeluri: nuori ja vahva nainen, joka ei ehkä ole varma mitä on tekemässä, mutta on siinä erittäin hyvä.\nHeidän välinen jännitteensä näkyy ensin kohtauksissa, joissa he tuskin katsovat toisiaan. Myöhemmin suhde muuttuu fyysisemmäksi. Seksikohtaukset ovat kiihottavia, rajuja, väkivaltaisiakin – saivathan ne Kiinan viranomaiset suosittelemaan, että katsojat eivät kokeilisi samaa kotona.\nPuolen vuosisadan takainen Kiina on herätetty henkiin mittavilla lavasteilla sekä puvustuksella, jonka realismista on paha mennä sanomaan mitään, mutta joka todellakin sopii elokuvaan, jonka nimessä on sana ’lust’. Aiemmin muun muassa Alejandro González Iñárritun kanssa työskennelleen elokuvaaja Rodrigo Prieton varjot ovat syviä ja värit rikkaita. Elokuva on elegantin hallittu aivan viimeisiä kuviaan myöten.\n+pääparin yhteispeli on jännittävää, pelottavaa ja kiihottavaa\n+tarinalla on eeppiset mittapuut mutta toteutus on silti intiimi\n(USA / Kiina 2007)\nKäsikirjoitus Wang Hui Ling, James Schamus\nPääosissa Tony Leung, Tang Wei, Joan Chen, Wang Leehom


Koe Lempäälän kesä - luontoa, perinteitä ja kulttuuria, kivoja tapahtumia ja jännittäviä seikkailuja, mukavaa majoitusta, hyvää ruokaa, viihtymistä ja ihania ostoksia - näistä on oikea kesä tehty! - Lempäälän Kehitys Oy\nKulttuuri ja teatterit\nLempäälässä on aina liikettä ja elämää!\n050 383 9068\nNäkemistä ja tekemistä riittää: tule nauttimaan maisemista, metsistä ja hyvistä palveluista!\nLähde matkaan junalla, bussilla, autolla tai vaikka polkupyörällä uutta Pyhäjärven reittiä.\nMeillä kaikki on lähellä ja helposti saavutettavissa ja pääset kokemaan seikkailuja niin luonnossa kuin liikekaupungissakin.\nIdeapark on täynnä hyviä tarjouksia ja hauskaa tekemistä. Ja kun sää ei suosi, turisti löytää tiensä liikekaupungin katetuille ostoskaduille. Tarjontaa on kaiken ikäisille ja kokoisille, kalusteista kodinkoneisiin ja herkuista muotipukineisiin sekä outletin tarjouksiin. Vanhan kaupungin putiikit ovat täynnä ihania käsityötuotteita!\nFunpark-sisähuvipuistossa piisaa hauskaa ympäri vuoden. Funparkissa ja Hoplopissa viihtyvät kaikenikäiset erilaisissa vekottimissa, ja sen jälkeen maistuu ruoka. Ideaparkin ravintolamaailmaan kuuluu lähes 20 erilaista kahvilaa ja ravintolaa. Paljon kivaa on myös kulttuurikeskus PiiPoossa.\nTaitokeskus Vanhalla asemalla on paljon ihania lahjaesineitä ja Lempäälä-tuotteita. Työpajoissa voit askarrella itse kotiin koristeita ja kangaspuut ovat käytössä Taitokeskuksen saleissa. Vanhassa rautatieaseman odotussalissa on vaihtuvia näyttelyitä ja matkailun infopääte.\nPyhän Birgitan kirkko Lempäälän keskustassa on yli 500-vuotias harmaakivinen maamerkki. Kirkkomaalla on useiden merkkihenkilöiden viimeinen leposija.\nLempäälässä tapahtuu nyt Suomi100-juhlavuoden teemalla!\nKaikki tapahtumat löydät kunnan tapahtumakalenterista.\nMyllyrannan tapahtumapuisto sijaitsee kuntakeskuksessa aivan Pyhän Birgitan kirkon ja hautausmaan lähellä. Puistossa ei ole talvikunnossapitoa, mutta tapahtumat käynnistyvät taas keväällä 2017.\nSyö hyvin ja majoitu mukavasti!\nHotelli-ravintola Vaihmalan Hovi on avoinna joka päivä! Siellä sujuu talvilomakin leppoisasti. Bistro Kynsilaukka -ravintolan laajennuksen myötä tilaa riittää, vaikka talossa olisi menossa häät tai perhejuhlat. Kesällä vierasvenelaituriin voit tulla omalla veneellä tai Hopealinjan laivalla.\nVaihmalan Hovissa on myös hemmotteluun Day Spa-hoitola, johon voit pistäytyä tai ostaa vaikka lahjaksi laatuaikapaketin, jossa mukana myös majoitus. Sisustus-, lahjatuote- ja vaatetusmyymälä Vaihmalan Putiikista löydät ihanat lahjat ja asusteet sekä tunnelmaa kotiin.\nLempäälän keskustassa on useita kahviloita ja ravintoloita: mm. Ravintola Villihanhi on avoinna joka päivä iltamyöhään, lounasravintola Mamman keittiöstä arkisin ja Kahvila Ståhlberg keskustassa ma-pe ja Ideaparkissa joka päivä.\nKahvi- ja teehuone Siiri on avattu Kuusirannan taloon, Uotintie 5. Nauti ainutlaatuisessa miljöössä laadukkaat kahvit ja teet sekä itsetehdyt herkulliset leivonnaiset Kuusirannan omasta keittiöstä.\nVilla Hakkari Kuokkalankosken rannalla on avoinna kesällä päivittäin, mutta toimii talvikautena tilausravintolana. Kartanon mahtavat puitteet mahdollistavat monenlaiset tapahtumat, ja voit aistia menneen ajan tunnelmaa idyllisessä miljöössä.\nLempäälässä vietät loman maaseudulla. Majoittujille on tarjolla aamiaismajoitusta esim. Kärppälän Rusthollissa ja hotellitason huoneita Vaihmalan Hovissa sekä useita lomamökkejä, mm. Laurilan Lomamökit, Mantereen maatilamatkailu, Mikkolan lomamökit, Priikoolin lomamökit ja Ulasen Lomamökit, Karavaanareille on paikkoja Ideaparkissa, Pirkanhovissa ja Vaihmalan Hovissa. Majoitusta kannattaa kysyä lyhyelläkin varoitusajalla, sillä tilanne elää koko ajan. Lisätietoja löytyy netistä Lempäälän matkailusivujen kautta.\nLempäälän Luontaiskylpylässä voi nauttia perinteikkäistä, uotilaisista vesihoidoista ja majoittua mukavasti joko täysihoidossa tai aamiaismajoituksessa. Vuodesta 1926 toiminut kylpylässä on semivegetaristinen ruokavalio, ja siellä voi myös paastota.\nSadun hoitosauna puolestaan tarjoaa erilaisia hierontoja ja hoitoja sekä hyvinvointiteemailtoja.\nLempäälässä on helppo järjestää hauskoja tapahtumia niin kavereille kuin yritysvieraillekin. Tarjolla on monenlaisia elämyksiä: koskikelluntaa, köysirata, jousiammuntaa, segway, gyroskooppi, frisbee-golf, värikuula-ammuntaa, melontaa, uusia vekottimia kehitellään ja vain mielikuvitus on rajana. Saunomaan pääsee vaikka saunalautalle tai savusaunaan. Useiden saunojen yhteydessä on myös kylpytynnyreitä ja jopa porealtaita. Ohjelmapalveluyrityksiä ovat mm. Ecoscout, Kolmen Sports, Piellokas, Koskikellujat ja Vihreä Polku.\nHiisi-golfin 6-väyläinen par3-harjoituskenttä ja 9-väyläinen Farmi-kenttä sijaitsevat kauniissa rantamaisemassa hotelli-ravintola Vaihmalan Hovin läheisyydessä. Golfaajille on myös kioski ja varustekauppa klubirakennuksessa. Golf-kausi käynnistyi Lempäälässä maaliskuun 24. päivänä.\nRatsastuspalveluja tarjoavat Lempäälän Ratsastuskoulu Ratsuniitty ja Pelto-Einolan ratsutila. Tarkista ajankohtaiset tapahtumat netistä!\nLuonto avautuu parhaiten viitoitetuilla reiteillä. Birgitan polku on kaikkiaan 50 km:n pituinen reitistö, jolta voit valita aiktauluusi ja kuntoosi sopivan etapin. Retkeilijöille on polun varrella kahdeksan nuotiopaikkaa, yksi kota, kolme laavua ja kaksi laavukämppää eli kotusta. Birgitan polun karttaesite löytyy netistä suomen ja englannin kielisenä ja sitä on jaossa infopisteissä. Birgitan polkuun kuuluu myös esteettömiä kohteita, Saarikonmäen laavu Hakkarissa ja Vähä-Kausjärven laavukota. Birgitan polun maisemiin voit tutustua netissä audiovisuaalisen elämyskartan avulla. Birgitan polulla ei ole talvikunnossapitoa, mutta polttopuita tulipaikoilta löytyy ympärivuoden ja aurinkoisilla rinteillä polut ovat jo hyvässä kunnossa.\nKaksi tornia - lintubongareille ja maiseman ihailijoille\nAhtialanjärvi on nykyisin Pirkanmaan monipuolisin lintujärvi. Järvi torneineen sijaitsee Lempäälän keskustan tuntumassa. Keskustan läpäisevältä Tampereentieltä käännytään Valkeakoskentielle ja parin kilometrin päästä käännytään vasemmalle Ahtialantielle, jolta viitat opastavat järven itärannalla sijaitsevalle lintutornille.\nPyhällönvuoren näkötorni on vuonna 1999 Mattilan kyläläisten talkoovoimin rakentama ns. Mattilan lintutorni, joka sijoittuu Vanajaveden reittivesistöön kuuluvan Korteselän länsipuolelle. Torni on rakennettu vuoren korkeimmalle kohdalle ja sieltä aukeavat näkymät Valkeakoskelle, Hervantaan ja jopa Tampereen Näsinneulaan saakka. Tornista on mahdollista tarkkailla myös Korteselän vesilinnustoa. Tornin lähellä Maasaaren korsun vieressä on Lempäälän Birgitan polkuun kuuluva nuotiopaikka.\nLisätietoja lintubongauksesta: Pirkanmaan Lintutieteellinen Yhdistys ry ja Lempäälän lintukohteista: www.pily.fi/lintupaikat/lempaala\nLämpimästi tervetuloa Lempäälään!\nLue lisää Lempäälän matkailuesitteestä alla olevista linkeistä:\nKatso Lempäälän VIDEO\nLempäälässä on keväälläkin liikettä ja elämää!\nLisätietoja Lempäälän Kehitys Oy - 040 667 0981 - matkailu@lempaala.fi\nKesä on jo Lempäälässä - tervetuloa mukaan!\nLempäälän esitteet, neuvot\nja vinkit saat:\nLempäälän Kehitys Oy,\nVanha Asema, Asematie 6\n03 2251 453 tai 050 414 6756\nPalvelupiste on suljettu 3.7.-30.7.2017\nVisit Tampere -\nEtsi täältä kesän parhaat palvelut ja tule Lempäälään!